Ali məktəblərə qəbul qaydalarında dəyişiklik edildi. Abituriyentlərə dövlət və qeyri-dövlət ali məktəblərinin təhsil forması ödənişsiz və ödənişli olan eyni ixtisas qrupuna aid 8-dək (ötən illərdə 15-dək) ixtisas kodunu seçmək hüququ verildi.\nAzərbaycan Respublikasının «Vəkillər və vəkillik fəaliyyəti haqqında» Qanunun icrası ilə əlaqədar 2005-ci il fevral ayının 6-da Vəkillər Kollegiyasına üzv olmaq istəyən şəxslərin peşə yararlılığının müəyyən edilməsi məqsədi ilə test imtahanı keçirildi.\nQəbul imtahanlarına hazırlaşan gənclərə elmi-metodiki kömək məqsədilə fənlər üzrə yeni dərs vəsaitlərinin nəşrinə başlandı. İlk olaraq “kimya” və “coğrafiya” fənləri üzrə dərs vəsaiti çapdan çıxdı. Qəbul proqramlarının məzmunu və tələbləri əsasında hazırlanmış bu vəsaitlərdə müvafiq fənn üzrə bütöv kursun məzmununun yığcam, lakonik, sadə və anlaşıqlı bir dildə izahı verildi.\nXüsusi qabiliyyət tələb edən ixtisaslar üzrə qabiliyyət imtahanlarının keçirilməsi qaydaları, qəbul proqramları və metodik tövsiyələr «Abituriyent» jurnalına əlavə olaraq çap edildi.\nAzərbaycan Respublikası Prezidenti cənab İlham Əliyevin 6 aprel 2005-ci il tarixli fərmanı ilə Azərbaycan Respublikasının Tələbə Qəbulu üzrə Dövlət Komissiyası haqqında Əsasnamə təsdiq edildir. Əsasnaməyə görə TQDK-ya ali məktəblərin magistratura pilləsinə mərkəzləşdirilmiş qaydada tələbə qəbulunu həyata keçirmək səlahiyyəti verildi.\n2005-ci il aprelin 17-də Azərbaycan Respublikasının Xarici İşlər Nazirliyində işləmək arzusunu bildirmiş namizədlər üçün test imtahanı keçirildi.\n2005/2006-cı tədris ili üçün ali məktəblərin magistratura pilləsinə qəbul imtahanları ilə bağlı işçi qruplar yaradıldı. Magistraturaya qəbul imtahanlarının keçirilməsi modelini formalaşdırmaq üçün yaradılan işçi qrupları tərəfindən Azərbaycan Respublikasının 42 dövlət və qeyri-dövlət ali məktəblərinin magistratura şöbələrinin rəhbərləri, ayrı-ayrı kafedra müdirləri və digər mütəxəssislərlə sorğu apardı. Müzakirələrin nəticəsi kimi keçid dövrü üçün xüsusi bir model təklif olundu.\nTQDK sədri Məleykə xanım Abbaszadə İran İslam Respublikasının Bakıdakı Səfirliyinin Birinci katibi Mostəfa Məşhədi ilə görüşdü. Cənab Mostəfa Məşhədi İranda TQDK-ya analoji qurumun fəaliyyət göstərdiyini, qəbul imtahanlarının və yerləşdirmənin mərkəzləşdirilmiş qaydada həmin qurum tərəfindən keçirildiyini, nəticələrin isə 1 ay müddətində elan olunduğunu bildirdi. Qonaq TQDK-nın iş təcrübəsi ilə maraqlandı, eləcə də proqram təminatının və ümumilikdə sistemin müdafiəsi barədə TQDK-nın mütəxəssislərinin tövsiyələrini aldı.\nTələbə Qəbulu üzrə Dövlət Komissiyası 2005-ci ildə ilk dəfə olaraq respublikanın ali məktəblərinin magistr pilləsinə qəbul imtahanı keçirdi. İmtahanlar 2 mərhələdə aparıldı. Birinci mərhələ 2005-ci il iyulun 2-də, 2-ci mərhələ isə iyulun 10-da keçirildi.\nAbituriyentlərə kömək məqsədilə «Abituriyent» jurnalının xüsusi buraxılışı çap olundu. Jurnalın bu sayında abituriyentlər imtahan keçirilən binalara gedən marşrutlar barədə məlumat aldı, imtahanla bağlı davranış qaydaları, cavab kartının nümunəsi, psixoloq məsləhətləri ilə tanış oldular.\nTQDK sədri M. Abbaszadə 2005-ci il avqustun 26-da ali məktəblərə qəbul imtahanlarında qruplar üzrə ən yüksək nəticə əldə etmiş gənclərlə görüş keçirdi. M.Abbaszadə bilik yarışının öncüllərini təbrik edərək onlara gələcək tədrislərində uğurlar arzuladı.\nAzərbaycan Məhkəmə-Hüquq Şurasının müraciətinə əsasən vakant hakim vəzifələrinə namizədlərin seçilməsi üçün test imtahanı keçirildi. İmtahan vahid imtahan zalında keçirildi və bütün mərhələləri-suallarının seçilməsi, test kitabçalarının çoxaldılması, cavabların yoxlanılması bilavasitə həmin auditoriyada namizədlər qarşısında həyata keçirildi.\n«Dövlət qulluğu haqqında» Azərbaycan Respublikasının Qanununa uyğun olaraq 2005-ci il oktyabrın 15-də İqtisadi İnkişaf Nazirliyində dövlət qulluğunda inzibati vəzifələrin 6-9-cu təsnifatına bərabər tutulan vəzifələrə işə qəbul olunmaq üçün namizədlərə müsabiqənin birinci mərhələsi üzrə test imtahanı keçirildi.\nAvropa Assosiasiyasının Təhsilin Qiymətləndirilməsi üzrə baş katibi (AEA-Europe) və Dutch Test (Hollandiyanın Test Xidməti) direktoru Stiven Bekker Tələbə Qəbulu üzrə Dövlət Komissiyasının fəaliyyəti ilə yaxından tanış olmaq məqsədilə Bakıya gəldi. Stiven Bekker TQDK-nın nəzdində fəaliyyət göstərən elmi-metodiki fənn seminarlarında iştirak etdi, TQDK-nın sədri və fənn seminarlarının rəhbərləri qonağa Azərbaycanda test tərtibi ilə bağlı geniş məlumat verdilər. Tərəflər arasında faydalı fikir mübadiləsi aparıldı.\n«Dövlət qulluğu haqqında» Azərbaycan Respublikasının Qanununa uyğun olaraq 2005-ci il dekabrın 14-də TQDK-ya dövlət qulluğunda inzibati vəzifələrin 6-cı təsnifatına bərabər tutulan vəzifələrə işə qəbul olunmaq üçün namizədlərə müsabiqənin birinci mərhələsi üzrə test imtahanı keçirildi.\n16 dekabr 2005-ci li tarixdə Azərbaycanda Türkiyə Universitet¬ləri sərgisinin təqdimat mərasimində iştirak edən Yeditepe Universitetinin professorları Dr. Sedefhan OĞUZ, Dr. Mübin SOYMAN, Dr. Türker SANDALLI Tələbə Qəbulu üzrə Dövlət Komissiyasında olmuş, sədr Məleykə Abbaszadə ilə görüşmüş və Komissiyanın fəaliyyəti ilə yaxından tanış olmuşlar.\n2005-ci il dekabrın 16-da Polşanın regional imtahan departamentinin direktoru, təhsilin qiymətləndirilməsi üzrə mütəxəssis cənab Marek Lequtko Tələbə Qəbulu üzrə Dövlət Komissiyasının sədri Məleykə xanım Abbaszadə ilə görüşdü. Polşalı qonaq Komissiyanın fəaliyyəti ilə tanış olmuş, Polşa və Azərbaycanda təhsilin qiymətləndirilməsi sistemlərinin inkişafına xidmət edəcək birgə layihələrin hazırlanması və həyata keçirilməsi barədə rəy bildirilmişdir.\n2006-cı il yanvarın 22-də ali məktəblərin magistraturasına MBA və TEMPUS-TACIS beynəlxalq proqramları üzrə qəbul imtahanı keçirildi.\nTQDK-nın sədri Məleykə Abbaszadənin başçılığı ilə Komissiyanın nümayəndə heyəti USAİD-in dəstəyi və STAR İştirakçı Təlim Proqramının vasitəçiliyi ilə “Təhsil Test Xidməti” (Educational Testing Service – ETS) təşkilatı tərəfindən 6-17 fevral 2006-cı il tarixdə ABŞ-ın Nyu-Cersi ştatının Prinston şəhərində keçirilən “Təhsil Testi üzrə Tədris Səfəri” proqramında iştirak etdi.\n«Dövlət qulluğu haqqında» Azərbaycan Respublikasının Qanununa uyğun olaraq TQDK 2006-cı il fevralın 18-də Əmək və Əhalinin Sosial Müdаfiəsi Nazirliyinin Əhalinin Sosial Müdafiəsi Mərkəzlərində işə qəbulla əlaqədar Bakı və Naxçıvan şəhərlərində test imtahanı keçirildi.\nQəbul imtаhаnlаrınа hаzırlаşаn аbituriyеntlər və yuхаrı sinif şаgirdləri üçün “riyаziyyаt” fənni üzrə yеni dərs vəsаiti çаp еdildi. Vəsaitdə “riyаziyyаt” fənnindən orta məktəbin riyaziyyat kursunun bütün bölmələri əhаtə olunmuş, ayrı-ayrı mövzulаr yığcаm, lаkоnik, sаdə və аnlаşıqlı bir tərzdə şərh еdilmiş, çətin tеstlərdən izаhlı nümunələr vеrilmişdir.\nTQDK sədri M. Аbbаszаdə bаşdа оlmаqlа Komissiyanın nümаyəndə hеyəti Təhsilin Qiymətləndirilməsi üzrə Bеynəlхаlq Аssоsiаsiyаnın – İAEA (International Association for Educational Assessment) 2006-cı il mаyın 18-dən 27-dək Sinqаpurdа kеçirilən 32-ci kоnfrаnsındа iştirаk еtdi. Səfər zаmаnı TQDK təmsilçiləri ölkəmizdə təhsillə bаğlı prоblеmlərə həsr оlunmuş məruzə ilə çıхış еtdilər. Konfrans 2007-ci ildə həmin təşkilаtın növbəti kоnfrаnsının Аzərbаycаndа təşkil еdiləcəyi barədə qərar qəbul etdi.\nABŞ-ın «Təhsil Tеsti Хidməti»nin (Educational Testing Service - ETS) nümаyəndələri USAID (Birləşmiş Ştаtlаr Bеynəlхаlq Inkişаf Agеntliyi) əməkdаşlıq lаyihəsi çərçivəsində ölkəmizə səfər etdilər. 1924-cü ildə yаrаdılmış ETS tеstin qiymətləndirilməsini kеçirən bir təşkilаtdır. ЕTS nümаyəndələri Tələbə Qəbulu üzrə Dövlət Kоmissiyаsının fəaliyyəti ilə yaxından tanış olmuşlar. 2006-cı iyunun 5-də Bеynəlхаlq Mətbuаt Mərkəzində ЕTS nümаyəndələri «TQDK tərəfindən Аzərbаycаndа kеçirilən qəbul imtаhаnlаrının аuditi» mövzusundа kоnfrаns kеçirdilər.\n2006-cı il avqust аyının 7-də ABŞ-ın «Təhsil Tеsti Хidməti»nin (ETS) nümаyəndəsi Аlbеrt Brаun USAID (Birləşmiş Ştаtlаr Bеynəlхаlq Inkişаf Agеntliyi) əməkdаşlıq lаyihəsi çərçivəsində ölkəmizə etdi. Səfər zаmаnı Аlbеrt Brаun TQDK-nın qəbul imtаhаnınа hаzırlıq və onun kеçirilməsi sаhəsində gördüyü işlərlə tаnış оldu, bu sahədə TQDK-nın işini yüksək qiymətləndirdi.\nAzərbaycan Respublikası Prezidentinin tapşırığına əsasən gənclərimizin ARDNŞ-nin maliyyəsi hesabına Аvrоpа və Amerikanın nüfuzlu аli məktəblərində neft-qaz profilli ixtisaslar üzrə mаgistratura pilləsində təhsil аlmаsı üçün TQDK tərəfindən seçim aparılması qərara alındı. Bununla əlaqədar 2006-cı ildə mаgistrаturаyа qəbul imtаhаnı zаmаnı müvafiq proqramlar üzrə 70-dən yüksək bаl toplayan bakalavrların sənədləri TQDK-da qəbul edildi.\nАzərbаycаn Rеspublikаsı Müdаfiə Nаzirliyi ilə Rusiyа Fеdеrаsiyаsı Müdаfiə Nаzirliyi аrаsındа imzаlаnmış sаzişə əsаsən, 2006/2007-ci tədris ilində Аzərbаycаn gənclərinin Rusiyа Fеdеrаsiyаsının nüfuzlu hərbi tədris müəssisələrinə təhsil аlmаq üçün göndərilməsi qərаrа аlındı. Bu məqsədlə 2006/2007-ci tədris ili üçün Аzərbаycаn Rеspublikаsının qеyri-hərbi prоfilli аli məktəblərinə I və II iхtisаs qruplаrı üzrə kеçirilən qəbul imtаhаnlаrındа 300-dən yuхаrı bаl tоplаmış rus bölməsinin аbituriyеntləri аrаsındа müsаbiqə kеçirildi.\nАzərbаycаn Rеspublikаsı ilə Türkiyə Rеspublikаsı аrаsındа hərbi təhsil sаhəsində bаğlаnmış müqаviləyə əsаsən, Аzərbаycаn gənclərinin 2006/2007-ci tədris ilində Türkiyənin Gülhаnə Hərbi Tibb Аkаdеmiyаsının Аli Tibb Fаkultəsinə təhsil аlmаğа göndərilməsi məqsədilə 2006-cı ildə qеyri-hərbi prоfilli аli məktəblərin Аzərbаycаn bölməsinin IV iхtisаs qrupu üzrə qəbul imtаhаnlаrındа 500-dən yuхаrı bаl tоplаmış, 19 yаşınаdək оlаn оğlаn аbituriyеntlər аrаsındа müsаbiqə kеçirildi.\nTQDK Azərbaycan Respublikası Rabitə və İnformasiya Texnologiyaları Nazirliyinin müraciətinə əsasən 2006-cı ildə I ixtisas qrupu üzrə qəbul imtahanlarında 400-dən yuxarı bal toplayaraq ali məktəblərə qəbul olmuş və ingilis dilini mükəmməl bilən (TOEFL sertifikatı) abituriyentlər arasında ABŞ-ın “George Mason” Universitetində (3 yer) və Malaziyanın Texnoloji Universitetində (2 yer) bakalavr təhsili almaq üçün müsabiqə elan etdi.\nAzərbaycan Respublikası ali məktəblərinin I və II kurslarında təhsil alan xarici tələbələrin monitorinq imtahanlarını keçirildi.\nTəhsilin Qiymətləndirilməsi üzrə Beynəlxalq Assosasiyanın (IAEA) maliyyə işləri üzrə direktoru Jan Vigerz oktyabrın 9-dan rəsmi səfər çərçivəsində Tələbə Qəbulu üzrə Dövlət Komissiyasında oldu. İki günlük səfər zamanı qonaq IAEA təşkilatının 2007-ci ildə Azərbaycanda keçiriləcək növbəti – 33-cü konfransına hazırlıq işləri ilə tanış oldu.\n14 il ərzində aparılmış elmi-statistik araşdırmalara əsaslanan TQDK, Boloniya prosesinin tələblərini və ABŞ-ın «Тəhsil Testi Xidməti»nin (ETS) tövsiyələrini nəzərə alaraq, müasir dünya təhsil sisteminə inteqrasiyanı sürətləndirmək məqsədi ilə 2007/2008-ci tədris ili üçün qəbul imtahanlarının modelində dəyişikliklər etdi.\nAzərbaycan Respublikası Mudafiə Nazirliyinin müaciətinə əsasən C.Naxçıvanski və Heydər Əliyev adına Hərbi Liseylərdə ayrı-ayrı fənləri tədris edən müəllimlərin monitorinq imtahanları keçirildi.\nƏdliyyə orqanlarında qulluq keçmə haqqında Azərbaycan Respublikasının Qanununa” əsasən Ədliyyə orqanlarında işləmək istəyən namizədlər üçün test imtahanı keçirildi.


7 addımda daha maraqlı biri olun » Qadınla.Com - Qadınlar Birİncidir!\nHəyatda daha müvəffəqiyyətli , daha maraqlı olmaq istəyirsinizsə bunları edin .\nYoldaşlarınızı və ətrafınızdakı insanları dinləyin. Mütləq yeni şeylər öğreneceksinizdir . Bəzən başqalarından fikir almaq , mövzuya yeni bir dünyagörüşü qazanmağınızı da təmin edər.\nBaşqalarının sizi sevməsi üçün , əvvəl özünüzü sevin!


Azərbaycanda innovasiya sahibkarlığının inkişaf istiqamətləri\n“ Azərbaycanda innovasiya sahibkarlığının inkişaf istiqamətləri ”\nMüəllim : Hacıyev Əli\nFənn : Xırda sahibkarlıq\nSahibkarlıq fəaliyyəti cəmiyyət üzvlərinin şəxsi gəlir və ya mənfəət əldə etməyə yönəldilən, öz riski və öz əmlak cavabdehliyi ilə həyata keçirilən müstəqil təşəbbüskar təsərrüfat fəaliyyətidir. Müasir dövrdə bazar iqtisadiyyatı ölkələrində sahibkarlığın ən geniş yayılmış formalarından biri innovasiya sahibkarlığıdır.\nBazar iqtisadiyyatı inkişaf etmiş ölkələrdə elmi-texniki tərəqqinin inkişafı innovasiya sahibkarlığı ilə bağlıdır. Ümumiyyətlə, sahibkarlığın 2 formasını fərqləndirmək lazımdır: onlardan biri yeniliklərin tapılması və reallaşdırılmasıdır ki, buna da innovasiya sahibkarlığı deyilir. Digəri isə xalis bazar sahibkarlığıdır. Buna da marketing deyilir. Elmi-texniki nəaliyyətlərin istehsala tətbiqi innovasiya adlanır. İnnovasiya fəaliyyəti avadanlıqların, əmək predmetlərinin, istehsalın təşkili formasının, idarəetmənin qabaqcıl texnologiyadan və elmi-texniki nəaliyyətlərdən istifadə etməklə təkmilləşdirilməsi prosesidir. Müəssisələrin modernləşdirilməsi, müasir və mütərəqqi texnologiyanin tətbiqi, bazarda amansız rəqabətə davam gətirə bilən məhsulların istehsalı innovasiya sahibkarlığından çox asılıdır.\nÜmumiyyətlə, Azərbaycanda və keçid iqtisadiyyatı dövrünü yaşayan digər ölkələrdə iqtisadiyyatı inkişaf etdirib bazar iqtisadiyyatına keçmək üçün innovasiya sahibkarlığını rolu əvəzedilməzdir. Çünki, bu ölkələrdə istehsal imkanları,məhsulun keyfiyyəti digər ölkələrlə müqayisədə çox aşağıdır. Bu ölkələrin istehsal etdikləri məhsullar dünya bazarında rəqabətə dözmür, hətta bu məhsullar dünya bazarı üçün yararlı deyildir. İnsanların yaradıcılıq patensiallarından istifadə etmək məqsədilə innovasiya sahibkarlığının inkişafı və ona dövlətin yaxından köməyi vacibdir.\nİnnovasiya prosesi hər şeydən əvvəl aşağıdakıların yerinə yetirilməsindən ibarətdir:\nYeni məhsuların mənimsənilməsi, buraxılan məhsulun modernləşdirilməsi.\nYeni istehsal vasitələrini istehsal prosesinə cəlb edilməsi.\nYeni texnologiya və məhsulun istehsalı üsularından istifadə edilməsi\nİstehsalın təşkili və idarə olunmasının daha mütərəqqi formaları.\nİnnovasiya prosesinin əsas mərhələləri aşağıdakılardan ibarətdir:\nDaxil olmuş ideyaların sistemləşdirilməsi,yeni məhsul ideyalarının hazırlanması\nEyni məhsulun iqtisadi səmərəliyinin təhlili,marketinq proqramının hazırlanması.\nYeni məhsulların hazırlanması.\nBazarda testləşdirmə aparılması.\nIstehsalatda yeni məhsulun tətbiqi barədə qərar qəbul edilməsi.\nİnnovasiyanın nəticələri isə adətən aşağıdakılardan ibarət olur.\nMəhsulun çeşidi təzələnir, rəqabət qabiliyyəti yüksəlir, əhalini tələbatının ödənilməsinə kömək edir.\nİstehsalın səmərəliyi yüksəlir,məhdud resurslardan qənaətlə istifadə olunur,istehsal xərcləri azalmaqla mənfəət artır.\nYeniliklər sosial nəticələrlə səciyyələnir. İnnovasiyanı həyata keçirmək üçün iri məbləğdə istehsal, insan, təşkilatı-sosial xərclər çəkmədən mümkün deyil. Həm də innovasiya eksperimentlərlə bağlıdır. Mütamadi olaraq tətqiqatlar, təcrübələr, praktikalar, planlar tələb edir. Ona görə də innovasiya sahibkarlığını istehsala tətbiq etmək elə də asan məsələ deyil. İnnovasiya prosesinin son məqsədi yeni məhsulun kommersiya qabiliyyətinin yüksəldilməsi və kütləvi istehsalının təşkilidir. Buna görə də fəaliyyətində uğur qazanmaq istəyən hər bir sahibkar istehsala innovasiyanı tətbiq etməlidir.\nAzərbaycan Milli Elm Fondunun (AMEF) "Elm, texnologiya və sahibkarlıq" proqramı çərçivəsində biznes vençur (riskli investisiya) konfransı keçirilmişdir. Azərbaycanda artıq üçüncü dəfə həyata keçirilən proqramın məqsədi respublikamızın sosial-iqtisadi inkişafı üçün ölkə alimlərinin potensialından, elmin nailiyyətlərindən istifadə etməklə elmlə iqtisadiyyatın vəhdətini təmin etmək, elmi ideyaların, işləmələrin istehsalatda tətbiqinin təşkili yollarını müəyyənləşdirməkdir. "Azərbaycanda innovasiya sahibkarlığının dəstəklənməsi" mövzusunda keçirilmiş elmi-praktiki konfransda, yaranmış işbirliyi əsasında alimlərin hazırladıqları 20 yeni biznes layihəsindən 10-u yarımfinal mərhələsinə buraxılmışdır.\nAzərbaycanın sosial-iqtisadi inkişafında əhəmiyyətli nəticələrin əldə olunub, respublikada bu sahədə böyük infrastruktur layihələrin həyata keçirilib. İqtisadiyyatın innovasiya yolu ilə inkişafı, innovasiyaların təşviqi probleminin həlli, innovativ sahibkarlığın formalaşdırılması və inkişafı, bu sahədə kadr çatışmazlığının aradan qaldırılması və müasir tələblərə cavab verən peşəkar menecerlərin yetişdirilməsi, bu istiqamətdə qanunvericilik bazasının yaradılması zəruridir. Qloballaşan dünyada elmin kommersiyalaşdırılması məsələsinin dövrün tələbidir.\nAzərbaycanda sahibkarlığın sürətlə inkişaf edir, lakin innovativ fəaliyyətin ölkəmizdə geniş vüsət almayıb. Bu sahədə ümumi maarifləndirilmənin aparılması, beynəlxalq təcrübədən yararlanma zəruridir. İnnovasiya və sahibkarlığın biliklə vəhdətinin, elmin istehsalatda tətbiqi vacibdir. Azərbaycan güclü elmi potensiala malikdir. Və yaxın gələcəkdə bu sahədə köklü dəyişikliklərin müşahidə olunacağına əminəm.\nAlimlərimizlə xarici və yerli şirkət nümayəndələri arasında əməkdaşlıq əlaqələrinin lazımi səviyyədə deyil. Azərbaycanda innovasiya sahibkarlığının inkişaf etdirilməsi məqsədini daşıyan bir sıra tədbirlər həyata keçirilir. Belə konfranslar ölkə alimləri ilə iş adamları arasında körpü rolunu oynayacağını bildirdi. Biznes mühitinin yaxşılaşdırılması, innovasiya sahibkarlığının inkişafı, dövlət-sahibkar dialoqunun qurulması, dövlət maliyyə yardımı sisteminin təkmilləşdirilməsi, infrastrukturun inkişaf etdirilməsi, regionların sosial inkişafının təmin edilməsi ilə bağlı kompleks tədbirlərin həyata keçirilir. Həmçinin sahibkarlığın inkişafı sahəsində davamlı inkişafın təmin edilməsi məqsədi ilə nazirlik tərəfindən «Azərbaycan Respublikasında sahibkarlığın inkişafı Dövlət Proqramı (2008-2013-cü illər)» layihəsinin hazırlanıb və dövlət başçısına təqdim edilib.\nSahibkarlıq dövlət tərəfindən dəstəklənməsinin dövlətin iqtisadi siyasətinin əsas istiqamətlərindən biridir.


Görücü üsulu evlənmək » wWw.Qadinlar.Biz ~ Qadınlar Bir Incidir! Populyar Qadın Saytı\nGörücü üsulu evlənmək\nTarix: 30-09-2014, 23:00\nSəs ver: Görücü üsulu evlənmək nədir? Yəqin ki, çoxunuz bu sualın cavabın bilirsiz. Amma xırdaca bir aydınlatma verim:\nƏgər evlənən şəxs ailə qurarkən öz şəxsi iradəsiylə, öz sevdiyi insanla evlənirsə, bu, iki evlənəcək insan arasında anlaşmalı evlilik; yox, əgər evlilik seçimi ailə yaxınlarının, qohum və tanışların məsləhətilə əmələ gələrsə, buna da görücü üsulu ilə evlənmək deyilir.\nYaşadığımız bu zamanda, texnologiyanın belə yüksək inkişaf etdiyi bir dövrdə, qızlarımızın gözlərinin açıldığı bir cəmiyyətdə görücü üsuluyla evlənmənin adın çəkən kimi məşhur kinomuzdan məşhur bir səhnə yada düşür. "Əhməd haradadır?" filmində eyni situasiyayla qarşılaşan iki gəncin ailələri tərəfindən evləndirmək istəmələri. Biz bu səhnənin iki tərəfdə olduğunun şahidi oluruq: həm qız, həm oğlan evində. Oğlan bir tərəfdə bu evliliyə qarşı çıxmasını bu ifadəylə bildirirsə:\n— Ata, evlənmək haqqında mənim öz planlarım var! — digər tərəfdən də Leylanın:\n— Mən sevmirəm onu! Üzüyü qaytar! İndi sənin üçün 19-cu əsr deyil. — deməsi, getdikcə müasirləşən dövrdə gənclərin də öz hüquqlarından istifadə etməsini bariz şəkildə göstərən səhnələrdi. Filmin sonunda isə valideynlərin də gözləmədiyi bir halda bu gənclərin özlərinin bir-birlərini bəyənib sevmələri, tamaşaçılara görücü üsulunun keçmişin bir qalığı olmağı, gənclərə isə bu məsələlərdə daha çox etimad göstərmək lazım gəldiyini bildirən önəmli bir mesajdır. Amma nə qədər müasirləşirsək, nə qədər dünyaya inteqrasiya edirsək də bəzi adət-ənənələrimiz hələ də cəmiyyətimizdə öz aktuallığın qoruyub saxlayır. Hələ də bəzi ailələrdə bu söz-söhbətlər olunur:\n— «Qızım, evlənmək yaşın çatıb da keçir belə. Filankəsin anası səni öz oğluna istiyir, xalası, ya bibisi, ya kimisə, xəbər göndərib. Pis oğlan da deyil a. Bəlkə fikirləşəsən?..»\nVə yaxud əksinə:\n— «Oğlum, nə qədər gözləyəcəysən? Sənin də evlənmək yaşın çatıb. Özünün bəyəndiyin, sevdiyin yoxdursa biz düşək qabağa. Filankəsin qızı var, onu sənə almaq istəyirik. Ağıllı, tərbiyəli qızdır. Sən də bir bax, fikrini bizə de.» — kimi söhbətlər, razılaşın ki, hələ də bəzi evlərdə gedir. Bəzi müasir gənclərimiz bu söhbətləri qulaqardına vursalar da, bəzi «utancaq» gənclər var ki, bu işi ana, xala, bibi, daydostularına həvalə etməkdə tərəddüd göstərmirlər. Doğrumu, yanlışmı bu adətimiz?...bu, müzakirəyə ehtiyacı olan məsələdir. Gəlin bu evlənmə tərzinin dərinliyinə varaq. Bəzi gənclər evlənərkən öz gələcək həyat yoldaşını özləri tanımaq, xasiyyətin öyrəndikdən və onunla bir həyatı daim paylaşa biləcək bir qənaətə gəldikdən sonra evlənməyə üstünlük verir və haqlı olaraq da belə edirlər. Amma bəziləri də var ki, bu məsələdə utancaqlıq göstərib, öz seçmə hüququnu yaxınlarına həvalə edirlər. Yəni tanıdığı qızı, ya oğlanı özündən çox, özündən yaxşı ana-bacısının tanıyacağına əmin olub, onların fikirləriylə alır, evlənirlər. Bu, bəzən yaxşı, bəzən də pis nəticələrlə sonlanır. Niyə belə olur?! İstər oğlan, istərsə də qız öz sevdiyini və yaxud bəyənəcəyi yarısını seçə bilməkdə bu qədərmi acizdir? Yox! Acizilikdən deyil. Bu problem çox vaxt yaşadığımız cəmiyyətdə, mühitdə bizi sıxan insanların təfəkkür tərzindən, qıt dünyagörüşündən, mənasız mentalitetdən doğur. Hər bir gənc təbii ki, gələcək həyat yoldaşın özü sevib-seçmək istəyir. Amma gəl, gör ki, bunu edə bilirikmi? Yazıq gənclərin üzərində o qədər sosial təzyiq var ki, evdən çıxandan ta qayıdana kimi həm ətrafındakıların, həm qohum-əqrəbanın baxışlarından «ayaqlarını yan qoya» bilmirlər. Bu, əsasən qızlarımıza aiddir. Böyük şəhərlərlə bu məsələdə bir az rahatlıq varsa da, əyalətlər və bəzi bölgələrdə, belə deyək ki, bu rahatlığa imkan olmur.\nHər çağdaş insan kimi mən də gənclərin mənasız sıxma-boğmasına qarşıyam. Onlara ola bildiyincə geniş imkan, sərbəst düşüncə və azad fəaliyyətlər meydanı açmaq lazımdır. Əlbəttə ki, gənclər də hər bir işlərini əxlaq kodeksi, tərbiyə çərçivəsi daxilində etməli, onlara verilən bu səlahiyyətdən sui-istifadə etməməlidirlər. Olur ki, valideyn övladına bu imkanları təqdim edir, amma bəziləri bundan fürsətcil istifadə edib, ona güvənənlərin inamın boşa çıxardır. Belə olan təqdirdə də valideynə başqa şans buraxmırlar. Bu məqamda valideyn də onu sərt nəzarət altında saxlamağa məcbur olur. Hətta bəyəndiyi qızı və yaxud oğlanı da özlərinin xüsusi "əxlaq süzgəcindən" keçirməyə, əslini-nəslini yoxlama prossesinə başlayırlar… ki, valideynlərdə avtomatik olaraq «belə özbaşına və sərsəri olan övladın bəyəndiyi birdən bizim ailəmizə layiq olmaz, elə özü kimi birini bəyənər..» kimi tədirginlik meydana çıxır. Deməli, hər şey hərlənib-fırlanıb yenə də gəlir gənclərin üzərinə, onlardan asılı olan vəziyyətə. Həm yaxınlarında, həm onları əhatə edən insanlarda özgüvən, özünə inam yaratmaq, tədbirli olmaq xüsisiyyətinə malik olan bir gəncdə, gələcək həyatını qurmaqda bu xarakterə malik olması vacib şərtlərdəndir. Valideynlər bu nüansları gözdən keçirir və övladının öz gələcək ailəsini necə qurmaqda, onun rəftar və hərəkətlərinə əsaslanıb qərar verirlər. Bütün bu danışıqlardan sonra gəlirik mövzumuzun əsas mahiyyətinə: Görücü üsulu ilə evlənmək yaxşıdır, ya pis? Bilirəm ki, bu söhbət haqqında hər kəsin öz individual fikri, şəxsi qənaəti var. Bu haqda təkcə öz fikrimin çox cüzi hissəsini yazıb, görücü metoduyla evlənmək işinə münasibətimi tam ortaya qoymadım. Daha çox sizin fikirlərinizi bilməm, müzakirənizi eşitməm üçün məqalənin önə sürdüyü problemlərin çözüm yollarına bir də sizin gözünüzlə baxmaq, sərbəst düşüncənizi bilmək istədim. Fikirlər real həyatla üst-üstə düşməyəcəksə, onu yazmayın. Yəni, beyninizdən bir fikir keçib, amma vaxtı gələndə onu həyata keçirə bilməyəcəyiniz qərarlarınızı yox, ata biləcək addımlarınızın qətiyyətliliyin göstərəcək və tələb olunan anda nə edəcəyinizi sözdə ifadə etmənizi dilərim. NoName\nloading... Ailə həyatından nə gözləyirsiniz?


CƏNAB PREZİDENT, AMEA-nı YENİDƏN FORMALAŞDIRIN! – Tanınmış alim AMEA-dakı aşkar-gizlinləri açır | AzPolitika – onlayn siyasi-ictimai qəzet\nCƏNAB PREZİDENT, AMEA-nı YENİDƏN FORMALAŞDIRIN! – Tanınmış alim AMEA-dakı aşkar-gizlinləri açır\nDərc olunub: 03/08/2017 - 14:50\n2480 dəfə baxılıb\nDÜŞMƏNSİZ NƏ ETMƏLİ?! – Trampın Putinlə görüşü kimləri qorxuya salıb?\n“AMEA rəhbərliyində anti-inteqrasiya tərəfdarlarına yer olmamalıdır!”\nAzərbaycanda bir çox sahələrdə olduğu kimi, elmdə də ciddi problemlərin olduğu məlumdur. Bəzən elmdəki bu problemlərin, geriliyin əsas səbəblərindən biri kimi yüksək elmi adların bir çox hallarda layiqlilərə deyil, “adamı” olanlara, “yuxarılarla” hansısa vasitələrlə “dil tapanlara” verilməsi göstərilir. Eyni zamanda elmi mərkəzlərə, institutlara rəhbərlik edənlərin daha çox şəxsi maraqlarını düşünməsi, saxta hesabatlarla ictimaiyyətin gözünə “kül üfürməsi”, dövlətin bu sahəyə diqqətinin yetərsizliyi elmimizi inkişafdan saxlayan əsas amillərdən hesab olunur.\nAzərbaycan Milli Elmlər Akademiyasına (AMEA) keçirilən son seçkilərdən sonra nəticələrdən narazı qalan alimlərimiz də vaxtaşırı bu problemi qabardırlar. Bəzi şəxslərin haqqı çatmadığı halda kimlərinsə himayəsi, tapşırığı ilə Akademiyanın həqiqi və müxbir üzvü olmasının ölkədə elmin inkişafına zərbə vurduğunu bildirirlər. Bu fikirdə olanlardan biri fizika-riyaziyyat elmləri doktoru, AMEA Fizika İnstitutunun əməkdaşı, “Dinamik sistemlərdə xaos” laboratoriyasının rəhbəri Elman Şahverdiyevdir. O, akademik adı verilmiş bəzi alimlərin buna layiq olmadığını, AMEA-ya keçirilən son seçkilərdə saxtakarlığa yol verildiyini bəyan etməklə yanaşı, bunun ölkədə elmin inkişafına mənfi təsir etdiyini də konkret faktlarla ortaya qoyur.\nBununla bağlı Elman Şahverdiyev “AzPolitika.info” saytı vasitəsilə Prezidentə növbəti məktubunu ünvanlayıb. Həmin məktubu müəyyən ixtisar və zəruri redaktə ilə dərc edirik.\n“Görün AMEA-ya kimlər rəhbərlik edir!”\nAzərbaycanın həqiqi elmi ictimaiyyəti Sizin o qərarınızı yüksək dəyərləndirir ki, uzun danışıqlardan sonra Azərbaycan alimlərinin “Thomson Reuters” data bazasına girişini təmin etdiniz. Halbuki, hamı bilir ki, bu qərar indiki çətin iqtisadı durumda milyonlarla dollar vəsait hesabına başa gəlmişdir: təxminən 4 milyon baza ödənişi və 1 milyon illik ödəniş. Bu qərar Azərbaycan elminin dünya elminə inteqrasiyası istiqamətində atılan ən uğurlu addımlardan biridir. Bu inteqrasiya ölkəyə yeni biliklərin, texnologiyaların gətirilməsinə təkan verə bilər.\nThomson Reuters-in data bazasına giriş alimlərə elmin aktual istiqamətləri haqqında operativ məlumat almağa, görülən işlərin dünya elmi nailiyyəti kontekstində yerinin müəyyən olunmasında və s. məsələlərdə əvəz olunmaz mənbə olacaq! Çox maraqlıdır ki, bəzi yüksək vəzifəli AMEA funksionerləri bəlli səbəblərdən bu proqressiv ölkə maraqlarına qarşı mövqelərini belə gizlətmirlər!\nBu il aprel ayının 28-də AMEA-nın ümumi yığıncağında (Sizin administrasiyanın rəhbərinin də iştirak etdiyi) AMEA-nın elmi katibi Rasim Alquliyev çıxışında “Thomson Reuters”ə iradlarını belə bildirməkdən çəkinmədi və hətta demək olar ki, onu sağa-sola qılınclamağa başladı.\nRasim Alquliyev çıxışında hətta “Tomson Reuters”dən hər kəsin özü üçün bir reytinq çıxardığını belə iddia etdi: “Kimə necə sərf edirsə, elə edir. Müxtəlif reytinqlər verir, burada özünü qabağa çəkir və s. Amma bu qiymətləndirmə “Tomson Reuters”dən gəlməlidir”.\nCənab Prezident, məsələnin mahiyyətindən xəbərdar olanlar bilir ki, bu çıxışın kökündə nə durur! İndi kimin “Thomson Reuters”dəki reytinqi aşağıdır, sabotajla məşğuldur. Hələ bir bəhanə də tapırlar: Guya kimsə öz nəticələrini şişirdir, özünə sərf edən formada təqdim edir və s. Belədirsə sən də daxil ol, bax və yalançını ifşa et, ay akademik Rasim Alquliyev! Kimi aldadırsınız, ay İnformasiya Texnologiyaları İnstitutunun direktoru! “Thomson Reuters” sizin əvəzinizdən sizin işinizi görməlidirmi? Niyə “Thomson Reuters” sizə arayış təqdim etməlidir ki, kimin reytinqi necədir?\nSiz necə İnformasiya Texnologiyaları İnstitutunun direktorusunuz ki, o saytdan istifadə edə bilmirsiniz?! Görün AMEA-ya kimlər rəhbərlik edir!\n“İki qardaş, eyni zaman kəsiyində eyni işlər üzrə AMEA üzvü təyin olunub!”\nBu il AMEA-ya seçkilərdən qabaq şəxsi məlumat sənədində namizədlərdən tələb olunurdu ki, “Thomson Reuters”də və ya “SCOPUS” da olan istinadlarını göstərsinlər. Bir az sonra kiminsə göstərişi ilə scholar.google.com-dakı istinadları tələb etməyə başladılar. İndi aydın olur ki, bu, kimin təşəbbüsü ilə baş verə bilərdi! Sual olunur: Ay Rasim Alquliyev, əgər biz Google-dan istifadə edəcəkdiksə, niyə “Thomson Reuters”ə milyonlarla dollar odəyirik?!\n59 yaşlı, 2007-ci ildən müxbir üzv, 2014-cü ildən həqiqi üzv olan Rasim Alquliyev elmə yalnız 6 istinad gətirmişdır! Bəlkə belə cüzi istinadlarınıza baxmayaraq akademik olmağınıza, AMEA-nın baş elmi katibi olmağınıza görə müəyyən kompleks hiss edirsiniz?!\nİndi o, qardaşı Ramiz Alquliyevi də müxbir üzv təyin etdirmışdır. Baxmayaraq ki, demək olar eyni işlərlə məşğul olurlar! Düzdür, onun istinadları 180-dir. İndi məlum olur ki, akademik Rasim Alquliyev niyə “Thomson Reuters”dən küsüb! Google-a olan yaxşı münasibətin arxasında isə o dayanır ki, onun orada istinadları 1300-dən yuxarıdır, Ramiz Alquliyevin Google istinadlarının sayı isə minə yaxınlaşır.\nHər şeyi sayan Google-dan mədəni dünyada heç kim istifadə etmir! Bir ilginc nüansı da elmi ictimaiyyətə açıqlamaq istəyirəm. Siz əgər Rasim M.Alquliyev-in və Ramiz M. Alquliyev-in Scholar.google.com-dakı profillərinə baxsanınız, görərsiniz ki, tutaq ki, bir işin müəllifi tək Ramiz M.Alquliyevdir. Təəccüblüdür ki, eyni iş Rasim M.Alquliyev-in də profilində sayılr. Belə hallar onların profilində yetərincədir! Başqa sözlə, Google etibatlı mənbə deyıl. Yəni bu 2 qardaşın əslində Google-da belə cəmi istinadları iki min yox, ortalama min ola bilər. Təəssüf ki, Google istinadları öz-özünə istinadlarla birgə sayır.\nDigər bir məqam: Hər iki qardaşın Google-da ən çox istinad olunan məqaləsinə 185 sitat var.\n“Thomson Reuters” də isə bu istinad yalnız Ramiz Alquliyevə aid edilir və o cəmi 58-dir. Bax belə obyektivliyinə görə xoşu gəlmir “ünlü” akademikin “Thomson Reuters”dən.\nİndi qəribə bir situasiya yaranıb: Rasim Alquliyevin rəhbərlik etdiyi İnstitutda cəmi 1 elmlər dokturu var, 3 AMEA üzvü ki, 2-si qardaşdır!\nAMEA tarixində ilk dəfədir ki, belə bir utancverici, biabırçı hadisə baş verib: az qala eyni yaşda olan iki qardaş, az qala eyni zaman kəsiyində eyni işlər üzrə AMEA üzvü təyin olunur! Hətta namizədlik dissertasiyalarının müdafiəsi zamanı eyni nəticədən iki iddiaçının istifadəsi yolverilməz hesab olunur, o ki qaldı ən yüksək elmi rütbə almağa!\n“Elm fondlarından tukənməyən yüz minlərlə serial qrantlar alırsınız…”\nAMEA saytına görə yeni təyin olunmuş müxbir üzv Ramiz Alquliyev cəmi bir aspiranta rəhbərlik edib! O, tək deyil! Deyək ki, Biofizika İnstitutunun illərdir direktoru olan və bu il Biofizika ixtisası üzrə müxbir üzv təyin olunan (maraqlıdır, Fizika İnstitutunun təqdimatı ilə sənəd verən) Oktay Qasımov da eyni gündədir!\nBaşqa sahələrdən də belələrini sadalamaq olar! Hətta Abdullazadələrin dəstəyi ilə AMEA tarixində görünməmış yüksəlişə nail olundurulan, təyin olunmuş akademik Ənvər Nəhmədov da eyni durumdadır. Halbuki, AMEA Nizamnaməsi belə göstərici ilə həqiqi üzv təyin olunmağı qəti gadağan edir!\nFizika İnstitutunun direktoru, AMEA bölmə katibi Nazim Məmmədov da mahiyyətcə eyni durumdadır!Amma kimdir belə “xırda” detallara fikir verən!…\nRasım Alquliyevə müraciət edirəm: Gündə bir yerli, guya regional konfrans keçirib hər şeyi sayan Google-da istinadları süni sürətdə artırmaqla deyıl ki! Və ya “Thomson Reuters”in data bazasında olmayan jurnallarda məqalə çap etdirməklə deyil ki! “Thomson Reuters” sizin əsl qiymətinizi verir deyə niyə əsəbiləşirsiniz?!\nOnsuz da nə istəmisiniz, AMEA və yuxarılar sizə verib! Layiq olduğunuzdan min dəfələrlə artıqlaması ilə! İnstitut direktoru, AMEA elmi katibi, elm fondlarından tukənməyən yüz minlərlə serial qrantlar, və s. “Big Data” anlayışını guya bir dəfə neft-qaz sənayesinə tətbiq edirsiniz – yüzminlər belə, o biri dəfə səhiyyəyə – bu yüzminlər də belə! İstiqamətlər çoxdur, onillikləri yola verə bilərsiniz!\nQaz sənayesinə, enerji sistemlərinə, sosial şəbəkələrə, kompüter sistemlərinə, lap elə istinadlar şəbəkəsinə və s. tətbiqi. Amma bir az da gündə cəmi 2-3 min adamın (hələ bəlkə də daha az) istifadə etdiyi AMEA saytının funksional fəaliyyət göstərməsinə də diqqət ayırın. Xaricdə əgər internet 5-10 dəqiqə işləmirsə, bu dərhal ölkə rəhbərliyinə məruzə olunur! Axı siz həm də bu sahələrə görə çoxsaylı qrantlar almısınız! AMEA saytı isə bəlkə də ölkədə ən gec açılan saytlardan biridir!\n“AMEA saytını şəxsi maraqlarınızın naminə qəsb etdiyiniz yetər!”\nBir faktı da xarıtlatmaq istəyirəm: istər “Thomson Reuters”, istərsə də “SCOPUS” keçən illər Azərbaycan təhsil müəssisələrinin, elmi qurumların monitorinqı zamanı sizin rəhbərlik etdiyiniz institutu təltif etməmişdir! Bax bu da sizin təşkilatçılıq qabiliyyətinizə verilən beynəlxalq qiymət!\nMaraqlıdır ki, siz bu səviyyə ilə TV-də həm də “Elm” proqramını aparırsınız! Yaxşı olar ki, bu verilişləri daha adekvat bir elmi jurnalist, və ya elm adamı aparsın…\nSizə bir faktı da xatırladım: mənim “Thomson Reuters”-də beynəlxalq istinadlarımın sayı sizin və qardaşınızın istinadlarının cəmindən dəfələrlə çoxdur – 670. Amma mənı heç müxbir üzvlüyə belə buraxmırlar! Bir də ki, “Thomson Reuters” 2012-də Azərbaycan fizikləri arasında məni təltif etmişdi! Bu da sizin onlardan istədiyiniz arayış! O barədə dünyada geniş yazılsa da (hətta nüfuzlu Wall Street journal-da belə), nə AMEA-nın saytında, nə AMEA Fizika İnstitutunun hesabatında bu haqda bir kəlmə belə getmədi.\nAmma siz vəzifə səlahiyyətlərindən sui-istifadə edib seçkidən bir az qabaq təbliğat məqsədi ilə qardaşınızın fəaliyyətinə aid kitabçanı AMEA saytına yerləşdırdınız. Guya siz yalnız öz İnstitutunuzdan olanları təbliğ edirsiniz deyə bir xanım elmər doktorunu da qoşmuşdunuz ona! Sonda həmin xanım da yuxarıda qeyd etdiyim bəlli motivlərdən müxbir üzv təyin olundu! AMEA saytını şəxsi maraqlarınızın naminə qəsb etdiyiniz yetər!\nİndi siz təklif edirsiniz ki, Azərbaybaycanda elmi işçilərin milli reytinqini öz istədiyiniz kimi dəyərləndirəsiniz. Məsələn, Universitetlərdə, AMEA İnstitutlarında az qala gündə keçirilən lokal (məhəlli) konfransların, simpoziumların broşuralarında sizin (və ya başqasının) işlərinə olan sitatları sayasınız. Və siz (sizin kimilər) qabaqda olasınız. Axı lokal səviyyədə hər şey sizin və sizin kimilərin əlindədır. Eyni yanaşmanı adı heç yerdə olmayan əksər ölkə jurnallarına da tətbiq edəsiniz. Bunun hesabına aldığınız qrantların məğləbini daha da artırasınız. Digər qohum-əqrabalarınızı da AMEA-ya üzv təyin elətdirəsiniz. Niyə də yox! Axı dövran sizin kimi sırf regional mənsubiyyətinə görə irəli çəkilənlərindir! Nədən çəkinirsiniz?! İRƏLİ!\nSizin mənəmliyiniz o həddə çatıb ki, az qala deyəsiniz ki, kim “İnformatika” üzrə sənəd verirsə, sizdən lisenziya almalıdır!\nAMEA – cərimə batalyonu kimi!\nBu gün AMEA az qala cərimə batalyonuna cevrilib, başqa sahələrdə özünü doğrultmayan pensioner ”milyonçular”, ən əsası beynəlxalq meyarlara görə Azərbaycan elminə cüzi və ya sıfır istinadlar gətirənlər həqiqi üzv, müxbir üzv, müşavir və s. təyin olunur! Bax, bu, təyinatları həyata keçirənlərin elmə əsl münasibətini göstərir! Biz belə münasibətlə dəfələrlə geri qaldığımız Ermənistana necə yaxınlaşa bilərik?! Sanki, bəzilərinin alnına sırf yerliçilik prinsipi ilə ömürlük vəzifədə olmaq yazılıb, bu bir növ kasta sistemidir! Biz bununla hara gedirik?! Hara!!!\n“Bu özbaşınalıqların hesabatı Abdullazadələrdən nə vaxt sorulacaq!”\nRasim Alquliyev deyə bilər ki, onun qardaşının istinadları “İnformatika” ixtisası üzrə bütün namızədlərdən üstün idi. Bəli, bu belədir! Yəqin elə o səbəbdən Rasim Alquliyev istəmirdi ki, mən də “İnformatika” ixtisası üzrə sənəd verim, axı mənim istinadlarımın sayı onun qardaşınınkından dəfələrlə çox idi (“Thomson Reuters” in klassifikasiyasına görə mənim işlərim həm informatika, həm də fizika istiqamətinə aid edilə bilər). Mənə təqdimat yazmaq istəyənlərin bəziləri (məsələn, 2007-ci ildə doktorluqdan birbaşa həqiqi üzv təyin olunmuş Arif Həşimov; A.Həşimov 2003-2009-cu illərdə həm də Fizika İnstitutunun direktoru idi) isə “mənim qohumlarım Rasim Alquliyevin İnstitutunda işləyir, ona görə gərək məsləhətləşəm” deyə imtina edirdi! İndi görün, AMEA-da hansı ab-hava hökm sürür!\nSonradan açılan “Fizika” üzrə müxbir üzvlüyə namizədliyim üçün də təqdimat yazmadı! Əlbəttə, bu onun hüququdur! Amma AMEA üzvünün tək hüququ yox, həm də vəzifələri var!\nƏvəzində elmə məndən az qala 10 dəfə az istinad gətirən birinə-Ənvər Nəhmədova “Fizika” üzrə təqdimat yazmışdı! Bu həmin Nəhmədovdur ki, az qala 23 il xaricdə (o cümlədən 15 il Almaniya kimi elm ölkəsində) işləməsinə, elmə azsaylı istinad gətirməsinə baxmayaraq, cəmi 3 il ərzində Abdullazadələrin dəstəyi ilə elmlər namizədliyindən AMEA həqiqi üzvlüyünə transfer edilmişdir! Özü də bu Nəhmədov 2014-2017 illər təyinatı arası elmə yalnız bir istinad gətirmişdir! Bax bu hal, ölkə elminin üzqarası olacaq bir hadisədir!\nBu adam adı getdiyi İnstitutun Elmi Şurasına təqdimat üçün müraciət etməyi heç lazım da bilmədi! Bu adamdan nə vaxt soruşulacaq ki, hanı sənin “tanınmış elmi məktəblərin” (AMEA həqiqi üzvü olmağın əsas şərti!). Maraqlıdır ki, prinsipial olaraq elmə istinadlar gətirməyə gücü çatmayan Nəhmədova Elmin İnkişafı Fondu (EİF) 2016-da 350 min qrant ayırır (Mən bu məsələdə, əlbəttə, bilavasitə EİF-i günahlandırmıram, bu qrant yalnız Abdullazadələrin qərarı ilə baş tuta bilərdi!).\nEyni zamanda AMEA Rəyasət Heyəti Nəhmədova Dubna-Azərbaycan qrantı peşkəş edir! İndi Nəhmədov həm də MQU-nun Bakı filialının dekanıdır (Yuxarıda qeyd etdiyim Oktay Tağıyev isə prorektordur). Görünür elmə istinad gətirə bilməyən Nəhmədov təsəllini təhsildə tapmaq istəyir. Həm də hər buraxılış olanda deyəcək ki, görürsünüz, mən kadr hazırlığı ilə də məşğulam!!! Yenə təkrar edirəm, adam elmə istinad gətirə bilmir, amma başına pul yağışı yağdırılır! Görəsən bu özbaşınalıqların hesabatı Abdullazadələrdən nə vaxt sorulacaq!\nSeçki ilə bağlı bir mühüm faktı da qeyd etmək istəyirəm: yəqin Rasim Alquliyev yaxşı xatırlayır ki, hələ seçkilərə təxminən bir ay qalmış kimsə onun qardaşının adının tərtib olunmuş siyahıda olmasını AMEA-ya sızdırmışdı. Və AMEA-da hansı haray- həşirin salındığından da hamı xəbərdardır! Baxın, sonra da deyirlər: “AMEA-ya seçkilər keçirildi.”\n“Ermənistan 119-cu yerdə, Azərbaycan 229-cu yerdə”\nCənab Prezident! AMEA-ya olan təyinatların hansı acınacaqlı nəticələr gətirdiyini göstərmək üçün “SCOPUS” data bazasına əsaslanaraq ən son reytinq göstəricilərini açıqlayıram (söhbət ümumilikdə 2017-cü ilə qədərki dövr üçün 239 ölkədən və ərazi qurumlarından gedir):\n1) sitat olunmuş məqalələrin sayına görə\nErmənistan (81-ci yerdə) – 13 743, Azərbaycan (90-cı yerdə) – 10 636;\n2) Hirş indeksi (Hİ) üzrə göstəricilər belədir: Ermənistan (70-ci yerdə) – Hİ=150, Azərbaycan (123-ci yerdə) – Hİ=76;\n3) Məqalələrə sitatların sayına görə;\nErmənistan (81-ci yerdə) – 164 625, Azərbaycan (109-cu yerdə) – 54 777;\n4) Bir məqaləyə olan sitatların sayına görə;\nErmənistan (119-cu yerdə) – 11.62 , Azərbaycan (229-cu yerdə) – 5.03;\nFikir verin, keyfiyyət göstəricilərinə görə (sitatların sayı, Hirş indeksi, bir məqaləyə olan istinadların orta sayı) bizim elmimiz düşmən dövlətin elmindən nə qədər geri qalır. Kimsə fikirləşə bilər ki, bunu qabartmaq nəyə lazımdır. Amma mən düşünürəm ki, problemi gizlətməklə onun həllinə nail olmaq olmaz. Əksinə, bu daha ağır nəticələrə gətirib çıxarır!\n“28 ildir bir məqalə dərc etdirməyən AMEA-ya müxbir üzv təyin olundu”\nÖtən seçkilərdə Rauf Hüseynov adlı bir işçi 28 ildir bir məqalə dərc etdirməməsinə baxmayaraq, müxbir üzv təyin olundu. Bu adam heç ölkədə yaşamır belə! Amma Fizika İnstitutunda laboratoriya rəhbəridir. Sankı, bu təyinatlar qəsdən edilir! İnsanlara öz hikkələrini nümayış etdirmək üçün! Düşünürsən ki, görəsən bu xalq bunlara nə edib? Nəyin qisasını alırlar?!\nHələlik ötəri olaraq bir məsələyə də toxunmaq istəyirəm. Son illər Azərbaycanda test üsulu ilə imtahanları Dövlət İmtahan Mərkəzi (DİM) həyata keçirir. AMEA-da da bir çox imtahanlar test üsulu ilə olduğundan, yaxşı olardı ki, bu imtahanları da DİM keçirsin! Çünki AMEA-da keçirilən test imtahanlarından çox həyəcanlı siqnallar gəlir! Yəgin ki, AMEA elmi katibi nə demək istədiyimi çox gözəl bilir!\n“AMEA-nı düyada qəbul olunmuş qiymətləndirmə sisteminə uyğun olaraq yenidən formalaşdırın!”\nSonda bir məsələyə də münasibət bildirmək istəyirəm. Mətbuatda tez-tez bəzi oxucular soruşurlar ki, nə vaxt bir azərbaycanlı və ya Azərbaycandan olan alim Nobel mükafatı alacaq? Üzümü onlara tutub deyirəm ki, Nobel alanların onlarla işlərinə adətən minlərlə, onminlərlə istinad edilir! Hirş indeksi isə ən azı 30-35 olur. Çox nadir hallarda istisnalar olub. Bildiyim qədər bir dəfə Hirş indeksi 14 olan bir alim tibb sahəsində, bir dəfə isə Hirş indeksi 20 olan bir alim fizika sahəsində Nobelə layiq görülüb!\nÖzü də dediyim şərtlər zəruridir, amma kafi olmaya bilər! İndi baxın neçə Azərbaycanlı alimin (xaricdə və ya daxildə) belə göstəriciləri var? Əgər varsa, onlar nə dərəcədə aparıcı müəlliflərdir?\nAmma inanıram ki, 15-20 ildən sonra (bəlkə də bir az tez) bizlərə də belə mükafat qismət ola bilər!\nBu mövzuda xırda bir haşiyə: yaxınlarda Nobel laueratı, türk əsilli A.Sancar Azərbaycana təşrif buyurmuşdu. Bir həftə Bakıda qalsa da, ölk rəhbərliyindən heç kim onu qəbul etmədi…\nMüracətimi yekunlaşdırmazdan qabaq, bir daha R.Alquliyevin qaldırdığı problemlərlə bağlı demək istəyirəm ki, həmin problemləri yalnız beynəlxalq qiymətləndirmədə yüksək reytinqə malik elm adamları həll edə bilər! Elmə istinad gətirə bilməyənlər yox! Çox parametrli tələbləri ortaya atanın məqsədi aydındır: qeyri-müəyyənlik yaratmaq, burada da öz istəklərini həyata keçirmək və bu sahəni də nəzarətə almaq! Axı “Thomson Reuters”ə nəzarət etmək onun imkanı xaricindədir! Dövlət rəhbəri isə “Thomson Reuters”ə girişi təmin etməklə AMEA-ya, alimlərə müraciət edir ki, siz də bütün dünyada olduğu kimi bu meyarlarla işləyin! Baxın, məsələnin mahiyyəti bundan ibarətdir!\nMüasir dünyada elm millətin pasportudur, milləti dünyada tanıdan onun elmidir, yeni texnologiyalara yiyələnmə qabiliyyətidir. Çox təəssüf ki, seçkiləri həyata keçirənlər bu aksiomları nəzərə almır, öz bildikləri kimi təyinatlar edirlər. Nəticə isə göz qabağındadır!!! Bu tilsimi qırmağın yolu AMEA Nizamnaməsində göstərilib: Azərbaycan prezidenti AMEA-nı yenidən təşkil edə bilər!\nCənab Prezident, sizə müraciət edirəm: AMEA-nı düyada qəbul olunmuş qiymətləndirmə sisteminə uyğun olaraq yenidən formalaşdırın!”\nP.S. Müraciərdə səslənən ittihamlarla bağlı qarşı tərəfin də mövqeyini işıqlandıra bilərik.\n00:06 | 22/07 Şevçenko Ukrayna millisi ilə müqaviləsini 2020-ci ilədək uzadıb\n00:05 | 22/07 Astara sakinindən 58 ədəd çətənə bitkisi aşkar edilərək götürülüb\n23:55 | 21/07 Bakıda dənizdə batan 4 nəfər xilas edilib\n23:52 | 21/07 “Bu, Ukraynanın dağıdılması üzrə məşqdir” – Kiyevdən Putinə sərt cavab\n23:40 | 21/07 İntihar edən abituriyentin anası özünü öldürdü – Yeniləndi\n23:34 | 21/07 Xaçmazda meşədə yanğın olub\n23:31 | 21/07 Ötən il Azərbaycanda 17 qız qaçırılıb\n23:28 | 21/07 Yaponiyada ölümcül istilik dalğası müşahidə edilir\n23:26 | 21/07 Türkiyə HHQ İraqın şimalında 8 terrorçunu məhv edib\n23:11 | 21/07 İranda terrorçuların hücumu nəticəsində 10 hərbçi həlak olub\n20:53 | 21/07 “İrana maneələr olarsa, regionda heç bir ölkə neft ixrac edə bilməyəcək” – Xameneyi\n13:52 | 21/07 GƏNCƏ HADİSƏLƏRİLƏ BAĞLI DAHA 8 NƏFƏR HƏBS OLUNDU – 1 nəfər öldürülüb + FOTO


İham Əliyev tələbələri çox gözlətmədi\nPrezident BANM tələbələrini çox gözlətmədi\n12:19 01.05.2017 (Yenilənib 20:08 01.05.2017)\nBAKI, 1 may — Sputnik. Prezident İlham Əliyev Bakının Səbail rayonunun Bibiheybət qəsəbəsində inşa olunmuş SOCAR-ın Bakı Ali Neft Məktəbinin kampusunun açılışında iştirak edib. Sputnik Azərbaycan dövlət başçısının rəsmi saytına istinadən xəbər verir ki, Prezident kampusun açılışını bildirən lenti kəsib.\nPrezident İlham Əliyev kampusda təlim-tədris üçün yaradılan şəraitlə tanış olub\nƏsas korpus isə 600 nəfərlik akt zalı, üzgüçülük hovuzu, iki idman zalı, soyunub-geyinmə otaqları, 110 yerlik auditoriya zalı, 300 yerlik yeməkxana, tədris auditoriyaları, inzibati və xidməti otaqlar, müasir tədris laboratoriyaları, kitabxana və üzmə hovuzu olan uşaq bağçasından ibarətdir. Prezident İlham Əliyev Bakı Ali Neft Məktəbinin kampusunda təlim-tədris üçün yaradılan şəraitlə tanış olub.\nBibiheybət qəsəbəsi, SOCAR, Bakı Ali Neft Məktəbi, İlham Əliyev, yataqxana, prezident


Sia.az 29.01.2022 51\nDÇ-2022-nin Cənubi Amerika zonası üzrə seçmə mərhələsində Çili – Argentina oyununda qəribə hadisə yaşanıb.\nSİA xəbər verir ki, görüşün yan xətt hakimləri Fabrisiu Vilarinyu da Silva və Rodriqu Fiqereydu oyun üçün nəzərdə tutulan bayraqları hoteldən gətirməyi unudubalar. Bu vaxt hakimlər ehtiyat avadanlıq da tapa bilməyiblər. Nəticədə onlar döşəməsilən və mühafizəçilərin jiletlərindən yeni bayraqlar düzəldərək vəziyyətdən çıxıblar.\nQeyd edək ki, görüş Argentinanın 2:1 hesablı qələbəsi ilə yekunlaşıb.\nTags: # Facebook # Çili # Argentina\nBu xəbər Sia.az saytından 29-01-2022 01:10 tarixində götürülmüşdür.\nMayın 28-də ümummilli lider Heydər Əliyevin xatirəsinə və Müstəqillik Gününə həsr olunmuş KİV nümayəndələri arasında şahmat turniri keçirilib. AZƏRTAC-ın əməkdaşı Ramiz Quliyev 8 xalla turniri ikinci, İlkin Xəlilov (ATV) isə 6,5 xalla üçüncü pillədə başa vurublar.\nAZƏRTAC-ın bölgə müxbiri xəbər verir ki, Şabran şəhərinin Heydər Əliyev prospekti boyunca təşkil olunan yarışda 40-dan çox gənc mübarizə aparıb. Yekun nəticəyə görə Sahib Dünyamalıyev birinci, Elvin Şabəddinov ikinci və Qaraş Abbasov isə üçüncü yeri qazanıblar.\nÇempionlar Liqasının finalına, finalda mübarizə aparan klublara və klubların təmsil etdiyi rəmzlərə olduqca fərqli yanaşmanın ortaya qoyulduğu süjetdə “bu duelin keçirildiyi məkanın da rəmzi xarakter daşıdığı” vurğulanır.\nAzVision.az xəbər verir ki, tədbirdə Gənclər və İdman nazirin müavini Mariana Vasileva, Beynəlxalq Atıcılıq İdmanı Federasiyasının (ISSF) prezidenti Vladimir Lisin, Azərbaycan Atıcılıq Federasiyasının (ATF) baş katibi Emin Cəfərov, idmançılar və digər qonaqlar iştirak ediblər. Azərbaycana gələn qonaqları salamlayan M.Vasilevar ölkədə atıcılıq idman növünə marağın olduğunu bildirib və bu mötəbər yarışın Bakıda keçirilməsindən qürur duyduğunu qeyd edib.\n“Egey regionu bir, Aralıq dənizi başqa bir gözəllikdir, İstanbul isə ölkənin vizit kartıdır...“\nZəngilan aeroportu sentyabrın ilk on günlüyündə istismara verilə bilər\nAzərbaycan və Türkiyə prezidentləri “TEKNOFEST Azərbaycan” festivalında aviaşo izləyiblər\n104 illik şanlı tarix - VİDEO\nBakı və İrəvan Moskvada hansı məsələləri müzakirə edəcəklər? - GƏLİŞMƏ\nHəbs edilən “Şlyapa Zahid” ləqəbli Zahid Niftəliyev AXTARIŞDA OLUB


Moldova və Tacikistan prezidentləri Azərbaycanın dövlət başçısını təbrik ediblər | Sizinyol.com\nMoldova və Tacikistan prezidentləri Azərbaycanın dövlət başçısını təbrik ediblər\nMoldova prezidenti Nikolaye Timofti Azərbaycanın dövlət başçısı İlham Əliyevi ad günü münasibəti ilə təbrik edib.\nN. Timoftinin məktubunda deyilir:\n“Doğum gününüz münasibətilə Sizə ən səmimi təbriklərimi çatdırmaqdan olduqca məmnunam. Bu xoş fürsətdən istifadə edərək, Azərbaycan Respublikasının dövlətçiliyinin davamlı olaraq möhkəmlənməsi və Azərbaycan xalqının firavanlığı üçün Sizin sanballı töhfənizi xüsusi qeyd etmək istərdim. İcazə verin, əmin olduğumu bildirim ki, Sizin nümayiş etdirdiyiniz fədakarlıq bundan sonra da vətəndaşların rifahının yüksəlməsinə, ölkənin xarici siyasi mövqeyinin möhkəmlənməsinə xidmət edəcək.\nAzərbaycan prezidentini həmçinin Tacikistan prezidenti Emoməli Rəhmon təbrik edib: “Hörmətli İlham Heydər oğlu. Əlamətdar 55 illik yubileyiniz münasibətilə səmimi təbriklərimi və ən xoş arzularımı Sizə ünvanlamaqdan məmnunluq hissi duyuram. Yorulmaz əməyiniz və səyləriniz sayəsində Azərbaycan sosial-iqtisadi inkişafla bağlı böyük uğurlara nail olub və beynəlxalq məkanda haqlı olaraq layiqli mövqe tutur. Biz dostlarımızın bu nailiyyətlərinə səmimi qəlbdən sevinirik. Sizin Tacikistan-Azərbaycan münasibətlərinin inkişafına töhfəniz də sanballıdır.\nTacikistan Azərbaycan ilə tərəfdaşlıq münasibətlərini yüksək qiymətləndirir. Biz qarşılıqlı faydalı əməkdaşlığımızı bütün istiqamətlərdə ardıcıl davam etdirməyə hazırıq. Əminəm ki, ölkələrimizin qarşılıqlı əlaqələri birgə səylərimizlə daha da möhkəmlənəcək və maraqların üst-üstə düşdüyü yeni sahələri əhatə edəcək. Hörmətli İlham Heydər oğlu, Sizə möhkəm cansağlığı, xoşbəxtlik və dost Azərbaycanın tərəqqisi naminə bütün təşəbbüslərinizdə daha böyük uğurlar arzu edirəm”.\nAzərbaycanın başçısını dövlət ediblər? moldova prezidentləri Tacikistan Təbrik və


Şərq adaları — Vikipediya\n76°45′49″ şm. e. 97°25′44″ ş. u.\nrus. Восточные острова\nŞərq adaları, Nordenşeld arxipelaqı\nŞərq adaları — Kara dənizində Nordenşeld arxipelaqı tərkibinə daxil olan adalar qrupu. İnzibati cəhətdən Rusiya Krasnoyarsk diyarı Taymır Dolqan-Nenes rayonu ərazisində yerləşir. Arxipelaqın şərqində yerləşir. Qrupa bu adıda məhəs şərqdə yerləşməsi ilə əlaqədar verilmişdir. Şərq adalarından qərbdə Litke adaları, 15 km cənub-qərbdə Paxtusov adası yerləşir. Arrxipelaq ümumilikdə 15 adadan ibarətdir. Şimaldan cənuba 30 km məsafədə uzanır. Paxtusov adasından Lelin boğazı ilə ayrılır. Qrupa daxil olmayan və ondan cənubda yerləşən adalardan Matisen boğazı ilə ayrılır. Arrxipelaqa daxil olan Tırtov adasında 1940-1975-ci illər ərzində qütb stansiyası fəaliyyət göstərmişdir. Qrupa daxil olan bir çox adalar 1901-ci ildə Zarya şxununda Eduard Vasileviç Tollun rəhbərlik etdiyi eksoedisiya tərəfindən kəşf edilmişdir.\nTırtov adası — qrupa daxil olan üç iri adadan biri olaraq qrupun ucqar cənub nöqtəsində yerləşir. Ensiz ada şimaldan cənuba 15 km məsafədə uzanır. Şimalında Bianki adası yerlışir. Şərqində iki elə də iri olmayan ada vardır: Jeleznyakov adası və Lovson adası. Qərbində yerləşən Paxtuson adasından Lelin boğazı ilə ayrılır. Cənubunda yerləşən adalardan isə Matisen boğazı ayırır.\nLovsov adası — Tırtov adasından şərqdə yerləşın elə də iri olmayan ada.\nJeleznyakov adası — Tırtov adasının mərkəzi hissəsinə yaxın yerdə mövcud olan kiçik qayalı ada..\nDejnyov adası — qrupun iki elədə iri olmayan ucqar qərbində yerləşən iki ada.\nMatros adası — qrupun şimalında yerləşən hündürlüyü 54 metr olan ada.\nSalome adası — Bianki və Matros adaları arasında, Spokoynı boğazında yerləşən ada.\nVolna adası — Spokoynı boğazında, Bianki ilə Yevgeni Fyodroviç adaları arasında yerləşən kiçik ada.\nYevgeni Fyodorov adaları — qrupa daxil olan iki adadan ibarət ayrı adalar qrupu. Qrupun şimal vəqutaracağını təşkil edirlər.\nNord adası — qrupa daxil olan üç iri adadan biri olaraq qrupun şimal-şərqində yerləşir. Şərqi istisna olaraq digər ərazilərdən arxipelaqın digər adaları ilə əhatələnmişdir: şimalında Kolomeysev adası, qərbində Evgeni Fyodrov adaları, cənub-qərbində Bianki adası və Kamenistı adası, bir qədər cənubda isə Dalnı adası adası yerləşir\nBianki adası — qrupa daxil olan üç iri adadan biri. Burada qrupun ən hündür nöqtəsi yerləşir (97 m). Bu qrupun mərkəzində qərarlaşır. Şimaldan Salome adası, Tatris adası, Volna adası, Nord adası və Evqeni Fyodroviç adalarından Spokoynıy boğazı ilə ayrılır. Cənubunda Tırtov adası yerləşir. Şərq sahilində kiçik Kamenistı adası, qərbində isə Leskin adası qəralaşır.\nKamenistı adası — Bianki adasının şərq sahilində yerləşən kiçik ada.\nLeskinen adası — Bianki adasının qərb sahilində yerləşən kiçik ada.\nDalnıy adası — qrupun ucqar şərqində yerləşir.\n↑ Tırtov qütb stansiyası, «Rusiyanın tərk edilmiş qəsəbələri»[ölü keçid]\n↑ Tırtov qütb stansiyası, «Arktika və Antarktida filateliyası»\nMənbə — "https://az.wikipedia.org/w/index.php?title=Şərq_adaları&oldid=5714419"\nBu səhifə sonuncu dəfə 16 yanvar 2021 19:36 tarixində redaktə edilib.


“Kasıb olduğu üçün azərbaycanlı ailələr Bakıda ona qız vermədi” » NUH informasiya agentliyi\nCəmiyyət14 aprel 2020 13:05\nVahid Ələkbərov – Azərbaycanlı milyarder, neft maqnatı. “LUKoil” şirkətinin prezidenti. 1950-ci ilin sentyabrın 1-də Bakı şəhərinin “Razin” qəsəbəsində, (hazırkı Bakıxanov qəsəbəsi) Yusif Ələkbərov və Tatyana Fyodrovana cütlüyünün ailəsində dünyaya gəlib.\nAilədə 3 bacı və 2 qardaş olublar. Vahid evin sonbeşiyi olub. Neftçi Yusif Ələkbərov mədənlərdə çalışıb. Ana Tatyana Fyodrovana isə evdar xanım olub. Ailə illərlə Yusif kişinin qazandığı fəhlə maaşı ilə dolanmalı olub. Vahidin 3 yaşı olarkən atası qəfildən vəfat edib. Bu isə ailənin maddi vəziyyətini daha da dözülməz edir. Nəticədə V.Ələkbərovun uşaqlığı ehtiyac içində, kasıblıqla mübarizədə keçir. Həmin vaxta qədər heç bir yerdə çalışmayan 38 yaşlı ana T. Fyodrova dövlətdən aldığı 34 rubl pensiya ilə beş uşağına baxmağı düşünür. Amma sonda çarəsiz qalan ana müxtəlif yerlərdə çalışmalı olub. Bütün çətinliklərə, dözlüməz şəraitə baxmayaraq övladlarından imtina etməyib, onların ehtiyaclarını qarşılamaq üçün var gücü ilə mübarizə aparıb. Bir müddət sonra ailənin böyük övladı Züleyxa Ələkbərova da neft sahəsində işlə başlayıb. Nəhayət Ələkbərovlar ailəsinin ən ağır günləri geridə qalır. Ailənin kiçik qızı Nelli Ələkbərova həmin günləri belə xatırlayır: “Anamız ailəmizi birləşdirməyi bacardı. Bütöv bir yumruq kimi idik. Böyüklər həmişə kiçiklərə kömək edir, kiçiklər də böyüklərə qulaq asırdı. Tərbiyəmizdə əsas yeri anamız tutur. Anamız bizim baş müəllimimiz idi”\nHafizTimes.com Vahid Ələkbərovun həyatını araşdırıb. Uzun müddət davam edən araşdırma zamanı maraqlı faktlar üzə çıxıb.\nVahid Ələkbərovun müəlliməsi Taisa Petrovna HafizTimes.com-a danışır:\n– 52 il müəllimə, direktor işləmişəm. Vahid Ələkbərov isə 5-ci sinifdə oxuyan zaman bizim məktəbə (169 saylı orta məktəb) gəlib. İndi isə yaşlanmışam. Evdən çıxa bilmirəm.\n(Taisa Petrovna, Bilik günü)\n-Vahid Ələkbərov necə şagird idi? Dərslərini necə oxuyurdu?\n-Oxumağı ilə bağlı deyə bilərəm ki, orta səviyyədə idi. Çox da yaxşı oxumurdu. Amma həddən artıq fəal oğlan idi. Xüsusi ilə təşkilatçılıq qabiliyyəti ilə məktəbdə fərqlənirdi. Tədbirlərin təşkilatçılığını da edirdi. Sinif yoldaşları arasında da öz nizam-intizamı ilə fərqlənirdi. İstəyirdi ki, sinif yoldaşları da irəli çıxsın, geridə qalmasınlar. Təşkilatçı olmaqla yanaşı tələbkar idi. Verdiyimiz tapşırıqları zamanında yerinə yetirərdi.\n-Bir zamanlar dərs dediyiniz Vahid Ələkbərovu necə xatırlayırsınız?\n-Bu gün 96 yaşım olmasına baxmayaraq, Vahid Ələkbərovu çox yaxşı xatırlayıram. İllər öncə ona bir məktub yazdım. Məktəbimizin təmirə ehtiyacı olduğunu qeyd etdim. O isə təhsil aldığı məktəb üçün yüksək məbləğdə vəsait ayırdı. Məktəbimizi tam təmir etdirdi. Bir müddət sonra məktəbə yenidən gəldi, həmin vaxt mənə bir televizor da hədiyyə etdi.\n“Vahid Ələkbərov məktəbimizi təmir etdirdikdən sonra hər kəs ora “Lukoil məktəbi” deyirdi”\n-Vahid Ələkbərovun ayırdığı vəsait hesabına məktəbimizin hər küncü çox yüksək səviyyədə təmir olunmuşdu. Hətta Vahid Ələkbərovun bacıları da həmin məktəbdə təhsil almışdılar. Məktəbimiz təmir olunduqdan sonra onlar da ora gəldilər. Təmir-tikinti işləri ilə tanış oldular. Çox tərbiyyəli, mərhəmətli xanımlardı. Keçmişlərinə hər zaman hörmətlə yanaşırlar. Bu da yəqin ki, onları hər zaman irəli aparır.\n(Vahid Ələkbərov və bacısı Nelli xanım)\nVahidin valideynlərini heç vaxt görməmişəm. Amma bildiyim qədəri ilə, atası Yusif bəy neft mədənində çalışıb və erkən yaşda vəfat edib. Vahid neftçi bir atanın oğlu olub. Vahidgili anaları böyüdüb, tərbiyyə edib.\n-Bu gün Vahid Ələkbərova nə demək istərsiniz?\n-Mən ona can sağlığı arzu edirəm. Demək istərdim ki, hər zamankı kimi enerjili olsun. Həyat-fəaliyyətini belə uğurla davam etdirsin.\nVahidin doğum günü sentyabrın 1-dir. Mən bu tarixi heç vaxt unutmamışam. Məktəbdə çalışdığım zaman bu tarixi tez-tez jurnala qeyd edərdim.\nBəs Vahid Ələkbərov necə bir tələbə olub?!\nİdris Mövsümov – Vahid Ələkbərovun tələbə yoldaşı, ömürlük dostu, yeganə sirdaşı. Çox təəssüf ki, İdris Mövsümovun iki ay öncə vəfat etdiyini öyrəndik.\nİ. Mövsümovun bacısı Lalə Mövsümova HafizTimes.com-un suallarını cavablandırır:\n-Vahidin Bakıda yeganə dostluq etdiyi şəxs mənim qardaşım İdris Mövsümov idi. Onlar indiki Azərbaycan Dövlət Neft və Sənaye Universitetində təhsil alıblar, tələbə yoldaşı, ən yaxın dost olublar. Bu dostluq tələbəlikdən bəri, 50 ildən artıqdır ki, davam edirdi. Vahid də bizim ailəmizin bir üzvüdü.\n-Siz Vahid Ələkbərovgilin ailəsini necə xatırlayırsınız?\n-Çox zəhmetkeş ailə idilər. Kasıblıqla böyüyüblər, əziyyət çəkiblər. Vahid evdə ən kiçik uşaq olduğuna görə, bütün bacıları ona kömək edirdi. Vahidin atası Yusif kişi İran azərbaycanlısı olub. O vaxtlar müharibədən sonra İrandan çoxlu sayda azərbaycanlılar ölkəmizə köç edirdilər. (1947-ci illərdə) Bakı şəhərində isə çox adam öz qızlarını onlara ərə vermirdi. Çünki onların heç nələri yox idi, həddindən artıq kasıb idilər. Hətta bir çoxları təhsil də almamışdı. Diqqət etsəniz görərsiniz ki, həmin şəxslərin çoxunun həyat yoldaşı rus, erməni əsilli olub. Vahidin atası da Bakıda Tatyana adlı bir rus xanım tapıb və onunla ailə həyatı qurub. Tatyana da çox kasıb bir ailənin qızı olub. Hündür boylu, ağbəniz, dolu bir qadın idi. Həmişə üzü gülərdi. Vahid də elə anasına oxşayır. O, anasına həddindən artıq bağlı idi Vahidin imkanları artdıqdan sonra anasını da Moskvaya apardı. Birlikdə yaşadılar.\nVahidin o biri qardaşının adı Vaqifdir. “Vovo” deyirlər. Yaxşı münasibətimiz var. Böyük bacıları Züleyxanı da tanıyıram. Zəhmətkeş bir xanımdı. Ailənin ən ağır günlərində çalışıb, qardaş-bacılarına dəstək olub.\nDeyə bilmərəm ki, Vahid univesiteti çox da əla qiymətlərlə başa vurub. Amma xüsusi ilə qeyd etmək istəyirəm ki, Vahid yaxşı bir təşkilatçı olub.\n-Vahid Ələkbərovun gənclik illərini necə xatırlayırsınız?\n-Vahid bizim evin bir üzvü kimi idi. Hündür boylu, yaraşıqlı oğlan idi. Biz ona “Alen Delon” deyirdik. Bir-birinə çox oxşayırdılar. Çox mədini və utancaq bir oğlan idi. Mənim anam gözəl yeməklər bişirərdi. Həmişə deyərdi ki, “Vahid sən də otur çörək ye”. Anam bilirdi ki, Vahid bozbaş yeməyi çox sevir. Sonrakı illərdə də anam Vahidi unutmadı. Vahid Moskvada işləyəndə də anam ona bankada əncir mürəbbələri göndərirdi. Bilirdi ki, Vahid bunu çox sevir. Anam həmişə deyərdi ki, birdən Vahid ac olar…\nVahidlə qardaşım İdrisin heç vaxt adi bir mübahisələri də düşməyib. Ömür boyu mehriban dost olublar. Vahid elə bil İdrisdən başqa heç kimi özünə yaxın buraxmadı. Hətta Vahid Bakıya bir saatlıq gəlsə də mütləq birinci İdrislə görüşərdi.\n(İdris Mövsümov və Vahid Ələkbərov)\nVahid illər öncə “Razində” yaşadıqları evə də getmişdi. Görüb ki, orada başqa insanlar yaşayırlar. Vahid həmin ata evini təmir etdirdi. Orada təhsil aldığı orta məktəbə də pul ayırdı, təmir etdirdi. “LUKoil” şirkəti Azərbaycan Dövlət Neft Akademiyasına da dəstək oldu, kompüter avadanlığı ilə təchiz etdi. Hətta anasının adına bir rus kilsəsi də tikmək istəyirdi. Anasının adını əbədiləşdirmək istəyirdi…\n“Vahid ömürlük dostunu son mənzilə yola saldı”\n-İki ay öncə qardaşım İdris Mövsümov qəflətən vəfat etdi. Vahid öz dostunu son mənzilə yola salmağa gəlmişdi. O, mühafizəçiləri ilə birlikdə yas mərasiminə gəlmişdi. Həmin vaxt camaatı evdən bayıra çıxarıb dedilər ki, Vahid dostu ilə vidalaşmaq istəyir. Vahid İdrisin cənazəsinin olduğu otağa daxil oldu. Dedi ki, məni İdrislə tək qoyun. Və dostu ilə əbədi olaraq vidalaşdı.(kövrəlir)\nVahid İdrisə çox bağlı idi. O, İdris üçün hər şey edib. Mən 22 ildir ki, Hollandiyada yaşayıram. Həmişə ora gedəndə İdris mənə deyərdi ki, “Vahid bu dəfə gələndə mənim üçün bunu etdi, bu villanı, bağı mənə aldı, bu maşını hədiyyə etdi…”\nHətta Vahid İdrisə deyirdi ki, mən səni “LUKoil”də ən yüksək vəzifəyə də təyin edə bilərəm. Amma lazım deyil. Niyə? “Çünki, mən işçilərimi həmişə təndiq edirəm, onların nöqsanlarını üzlərinə deyirəm. İstəmirəm sən də mənim üçün bir işçi olasan. İstəmirəm ki, bizim münasibətlərimiz bu səviyəyə düşsün. Amma mən sənə necə istəsən kömək edəcəyəm”. İdris “LUKoil”də həmişə menecer vəzifəsində oldu. Vahid həmişə İdrisi xarici səfərlərə göndərirdi…\nVahid heç vaxt bəziləri kimi öz doğmalarını unutmadı. Hətta onun bir qız qohumu da vardı. O da “LUKoil”də işləyir. Həmin qızın ərə getmək istədiyi oğlan da “LUKoil”də çalışırdı. Vahid həmin oğlana deyib ki, əgər sən həqiqətən də bu qızı sevirsənsə və onunla ailə quracaqsansa birinci “LUKoil”dəki işindən çıxmalısan. Həqiqətən də oğlan həmin işdən öz ərizəsi ilə çıxdı. Vahid əvvəlcə fikirləşib ki, bu oğlan qızı guya Vahidə görə alıb, işində daha da yüksəlmək istəyib. Vahid isə belə şeylərin qəti əleyhinə idi. Bütün bunlara baxmayaraq onlar ailə həyatı qurdular. Vahid də onlar üçün hər şey etdi. İndi də həmin oğlan başqa bir şirkətdə çalışır…\n(Vahid Ələkbərov və Larisa xanım)\n-Vahid-İdris dostluğu ilə bağlı hansı xatirəni bölüşə bilərsiniz?\n-Vahidlə İdris cavan oğlanlar idi. Onlar bizə gəlib piano çalardılar. Həmin vaxtlar Polad Bülbüloğlunun mahnıları məşhur idi. Onlar qurup halda yığışıb mahnılar oxuyurdular.\nİdrisin toyunu heç vaxt unutmaram. Vahid o vaxt nişanlısı olan Larisa xanımla İdrisin toyuna gəlmişdi. Gözəl bir fotomuz da var. Həmin foto illərlə evimizin salonunda durdu. Vahid həmişə deyirdi ki, “mən ömrüm boyu yadımdan çıxarmaram ki, Lalanın (yəni mənim) toyunda cins şalvarım cırıq olduğuna görə qalxıb oynaya bilmədim”…\nUnivesitetdə 3-cü kursdan sonra tələbələri təcrübə keçməyə göndərirdilər. İdris də, Vahid də neft mədənlərinə gedib həm təcrübə keçirdilər, həm də özləri üçün pul qazanırdılar. Atam da onlara deyirdi ki, gedin işləyin pul qazanın. Atam mədən sahiblərinə zəng edib deyirdi ki, iki tələbə gələcək onları işlə təmin edin. Vahidlə yenidən görüşüb, həmin günləri yada salmaq istərdim…\nİki il öncə Vahid İdris birlikdə kürəkənimin Moskvadakı restoranına gedib. Həmin gün bütün restoranı bağladıblar. Vahid oradan gedəndə deyib ki, ömrümdə ilk dəfədir ki, restorandan pul ödəmədən çıxıram.\n-Vahid Ələkbərovun uğur qazanması ilə bağlı nə deyə bilərsiniz?\n-Bizim tək bildiyimiz budur ki, böyük şəxsiyyət Azad Mirzəcanzadənin ona köməyi olub. Vahidin bacısı Züleyxa da orada işləyirdi. Çox ağıllı, yaxşı qadındı. Azad Mirzəcanzadə də görüb ki, Vahid də ciddi, yaxşı təşkilatçı gəncdir. Nəhayət Azad müəlim Vahidə düzgün yol göstərib, o da uğurlar qazanıb. Vahid işləmək üçün əvvəlcə Surquta gedib. Sonra Moskvada çalışıb. Vahid birdən-birə uğur qazanmadı. Hər şeyi pillə-pillə edib.\n(Vahid Ələkbərov və oğlu Yusif)\nHətta Vahid öz yeganə övladı Yusifi də universiteti bitirdikdən sonra Surquta işləməyə göndərdi. Ona deyib ki, get mənim ilk işlədiyim yerdə çalış və istehsalatı öyrən. O, oğlunu əziz-xələf bilib başının üstündə saxlamayıb. Çox ciddi ata olub. İdris də həmişə bunu deyirdi. Vahid oğluna kömək etməyib, yol göstərib. İstəyib ki, oğlu da əziyyət çəkib, uğur qazanmağı bacarsın.


14:16 02 Iyun 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Beynəlxalq Enerji Agentliyi: Neft bazarı 100 ildir yaşamadığı şoku yaşayır\nNeft bazarı 100 ildir yaşamadığı şoku yaşayır.\nO bildirib ki, ilk dəfədir neft tələbatı inanılmaz dərəcədə azalıb. İstehsal isə çox sürətlə artır. Böyük həcmdə istifadə edilməmiş neft var və bu, qiymətə çox böyük təzyiq göstərir. Dünya neft sənayesinin dağılmaq təhlükəsi ilə üzləşməsi qlobal iqtisadiyyatdakı olduqca narahat tendensiyaya daha çox təsir edir.\n"OPEC+” üzrə hasilat sutkada 10 milyon barrel azalsa belə, bu, problemi həll etməyəcək. Belə ki, bazarda tənəzzül davam edəcək. 10 milyon barrellik azalma cəmi bir neçə gün ərzində bazara müsbət təsir edəcək”, - deyə F.Birol qeyd edib.\nAsiya İnkişaf Bankının Azərbaycandakı islahatları dəyərləndirməsi beynəlxalq qiymət kimi xarakterizə edilməlidir15:29 08.04.2020\nDövlət maliyyə dəstəyi üçün 140,6 mindən çox vergiödəyicisi müraciət edib15:29 08.04.2020\n“Azeri Light”ın bir barrelinin qiyməti 38 dolları keçib15:29 08.04.2020\nNeftin qiyməti bahalaşır15:29 08.04.2020\nÖlkənin bütün imkanları əhalinin sağlamlığının qorunmasına və sosial müdafiəsinin təminatına yönəlib15:29 08.04.2020\nİqtisadiyyat Nazirliyi: 961 obyektdə sanitar-epidemioloji tələblər pozulub15:29 08.04.2020


"Dünya neftin qiymətinin 100 dollara çatmasını gözləməsin"\nBunu “Petroleum World” energetika agentliyinin rəhbəri, neft sektoru üzrə analitik Elio Oep (Elio Ohep) “Ria Novosti”yə verdiyi açıqlamasına bildirib.\nO, iyunun 2-də OPEC-in Vyanada keçiriləcək sammiti öncəsi deyib ki, dünya neft hasilatında gözlənilməyən qlobal problem yaranmasa, hazırkı tələb səviyyəsini nəzərə alaraq neftin qiyməti 100 dollar/barelə çatmayacaq.\nE.Oep qeyd edib ki, Kanadadakı yanğınlar, Liviyada hasilatla bağlı problemlər müvəqqətidir. İraq, İran və digər ölkələrin hasilatı artırmağa davam etməsi neft qiymətlərinin yüksəlişini əngəlləyir.\nOnun fikrincə, hazırda neft bazarı ilə bağlı proqnoz vermək çətindir.\nNigeriya, Kanada, Kolumbiya, Venesuela, Ekvador, Liviya kimi ölkələrdə hasilatla bağlı problemlərə Yaxın Şərqdəki münaqişələri əlavə etsək, qiymətlərin gələcəyi ilə bağlı gözləntilər dəyişir: “Lakin hasilat sabitləşdiyi zaman diqqət mərkəzində Asiya ölkələrinin iqtisadi artım templəri olacaq. Məhz bu regionun iqtisadiyyatı neftə olan tələbatın səviyyəsini müəyyənləşdirəcək”.\nE.Oep həmçinin OPEC-lə, ona üzv olmayan ölkələrin bir araya gəlməsinə lüzum görmür: “Hər şey Səudiyyə Ərəbistanının planladığı ssenari üzrə gedir. Hazırda neftin qiymətinin 100 dollara yüksəlməsi mümkün deyil”.


Bu əsas üzrə müəllimlərin işə qəbuluna başlanılıb\nBu gündən 2019-2020-ci tədris ili üçün Təhsil Nazirliyi sisteminə daxil olan ümumi təhsil müəssisələrinə müddətli müqavilə ilə müəllimlərin işə qəbulu üzrə elektron sənəd qəbuluna start verilir.\nTəhsil Nazirliyindən APA -ya verilən məlumata görə, müddətli müqavilə ilə müəllimlərin işə qəbulu mərkəzləşdirilmiş qaydada miq.edu.az saytı vasitəsilə həyata keçiriləcək.\nBu prosesdə builki müsabiqədə vakant yer tutmayan, 2018 və ya 2019-cu il üzrə işə qəbul imtahanı nəticəsi olan şəxslər iştirak edə bilərlər. Müəllimlərin işə qəbulu üzrə builki müsabiqəyə qatılan namizədlər şəxsi səhifələrinə daxil olmaqla vakant yer seçməli və elektron ərizələrini təsdiq etməlidirlər. Ötənilki müsabiqəyə qatılan, lakin builki müsabiqədə elektron sənəd qəbulu zamanı iştirak etməyən namizədlər yenidən qeydiyyatdan keçdikdən sonra vakant yer seçərək ərizələrini təsdiqləməlidirlər. Müddətli müqavilə ilə müəllimlərin işə qəbulu zamanı namizədlər dörd vakant yer seçə bilərlər.


Almaniyada xəstəxanadan spirt oğurlayan Azərbaycan vətəndaşı saxlanılıb. Xeber.de-nin məlumatına görə, bu ilin fevral ayında şəhərdəki xəstəxanalardan birinin anbarından 100 litr spirtin oğurlanması ilə bağlı Münster şəhər polisinə məlumat daxil olub.\nOğurluğu edən şəxsi isə, ötən günlərdə saxlamaq mümkün olub. Belə ki, 28 yaşlı Azərbaycan vətəndaşı oğurladığı spirti internetdə satarkən müəyyən olunub və polis əmməkdaşları tərəfindən saxlanılıb. Onun Havixbeckdəki evinə də məhkəmə qərarı əsasında baxış keçirilib.\nPolisdəki ifadəsində Azərbaycan vətəndaşı ona qarşı sürülən ittihamla razı olmadığını bildirisə də, barəsində cinayət işi açılıb.


“Başakşəhər” və 15 klubun gözü Nyonda\nSabah Avropa Liqasının 2019/20 mövsümünün final mərhələsinin püşkü atılacaq.\nApasport.az saytının məlumatına görə, bir oyundan ibarət olacaq 1/4 və 1/2 final mərhələlərinin püşkatmasının gerçəkləşəcəyi tədbirdə finalın nominal meydan sahibi də bilinəcək.\nİsveçrənin Nyon şəhərindəki püşkatma Bakı vaxtı ilə saat 15:00-da başlayacaq. Koronavirus pandemiyası üzündən martda dayandırılan Avropa Liqasının 1/8 final mərhələsi yarımçıq qaldığından püşkatmada 8 cüt iştirak edəcək.\nCavab matçları baş tutmayan 1/8 finalçılar Almaniyadakı həlledici mərhələdəki rəqiblərini tanıyacaq. Püşk zamanı səbətlərə görə bölünmə olmayacaq və eyni ölkə təmsilçiləri üz-üzə gələ biləcək.\n“Başakşəhər” (Türkiyə) – “Kopenhagen” (Danimarka) cütünün qalibi\n“Olimpiakos” (Yunanıstan) – “Vulverhempton” (İngiltərə) cütünün qalibi\n“Reyncers” (Şotlandiya) – “Bayer” (Almaniya) cütünün qalibi\n“Volfsburq” (Almaniya) – “Şaxtyor” (Ukrayna) cütünün qalibi\n“İnter” (İtaliya) – “Xetafe” (İspaniya) cütünün qalibi\n“Sevilya” (İspaniya) – “Roma” (İtaliya) cütünün qalibi\n“Ayntraxt” (Almaniya) – “Bazel” (İsveçrə) cütünün qalibi\nLASK (Avstriya) – “Mançester Yunayted” (İngiltərə) cütünün qalibi\nQeyd edək ki, 1/8 final mərhələsinin cavab oyunları avqustun 5-6-da keçiriləcək. Həlledici qarşılaşmalar isə Almaniyanın Köln, Duysburq, Düsseldorf və Helzenkirhen şəhərlərində baş tutacaq. 1/4 final ayın 10-11-də, 1/2 final 16-17-də, final 21-də təşkil ediləcək.


Quşları yaxından tanıyaq » Səhifə 6 » Qadin.Net ~ İlk milli qadın portalı... Azərbaycan xanımlarına...\nDay uşaq elə deyirsə siz də edin də.\nOnun yanında mecbur ele edirik, o da sevinireeee\n22 may 2013 16:58\nAy bunlar coxz sirin ve gozeldi sevirem quslari cox sagol madamciksari goyercin cox maraqliydi\nHə, mən də ilk dəfə idi ki sarı göyərçini gördüm şəkildən də olsa\nag goyrecin xosuma geldi amma cox teessuf ki menlik deyiller axi men el vura bilmirem quslara allerqiyam var ancaq uzaqdan baxa bilerem toxunmaq menlik deyil sag olun xebere gore\n22 may 2013 16:57\nbala idi uça bilmirdim tutub sağladım sonra fikirləşdim acından ölər dedim buraxım amma uça bilmədi dedim bu burda qalsa pişik gelib yeyəcək qoy onu göyə atım uçub getsin ya da gedib hardasa ötursun yazıq getdi divara deydin sonra da yerə çox pis deydi yazıq 15-20 dəqiqədən sonra öldü..dünən axşama kimi fikirləşirdim ki, burda mən günah iş gördüm?\nCan bacı, eybi yox, üzülmə, səm pis niyyətdə olmamısan, kömək etmək istəmişdin, dua et ALLAHA O bağışlayandır, Rəhm edəndir\n22 may 2013 16:56\nCan bacı, sən təsəvvür elə ki təbiət qoynundasan də elə bir ömür boyu\naha hiss edirem ele serceler tebietinde Dunende balaca yeni ucmagi oyrenen serce dushub balkonumuza ozunu o qeder ora bura vurdu qoymadida komek edib,axiri usub getdi\nNə bilim ay bacı, elə mən də çox baxdım, deidm göyərçindir, həm də videonun adında da qağayıl yox idi axı\nQushun ozune yaxshi fikir vermemissen yeqin.canin sag olsun\nlovable_madam,NE GOZEL QUWLARDI AY MADAM BULAR ELA HEMIWEKI KIMIBIR DEFEDE LEMAN HAQQINDA XEBER HAZIRLAYARSAN\ngözəl günün olsun, onu sən pözün hazırlayarsan day\nAy bunlar coxz sirin ve gozeldi sevirem quslari cox sagol madamcik\nsari goyercin cox maraqliydi\nÜzüldüm bu xəbərə...\nQuşum 1,5 aydır bizimlədi. Hələ danışmır ama danışan cinsdir. Adı RAY (cənnət). Oğlumun adı Muraddı 2 yaşı var ama ağlıyır ki, quşa ray yox Murad deyin\nDay uşaq elə deyirsə siz də edin də. bacımgil də danışan cins aldı amma danışmadı ee\nXeber ela hazirlanib, yani butun detallari ile... ellerine sagliq canim.\nƏla günün olsun, çox sağ ol\nBurada sercelerin sesinden yatmaq olmure tezdenden bashlayirlar dayanmaqlarida yoxdu hec bir deqiqe\nSosiskani yeyen goyercin deyil axi qagayidi...fakticiski goyercin sosiskani bele yeyede bilmez,ozu ele sosiskadan bir az boyukdude\nNE GOZEL QUWLARDI AY MADAM BULAR ELA HEMIWEKI KIMI\nÇox sağ ol Madamım.Bu xəbərin lap maraqlı oldu mənim üçün.ALLAH köməyin olsun.ALLAHIN yaratdıqları belə gözəl varlıqlarla bizi məlumatlandırırsan.Bəlkə də 1 aydır 2 qaranquş gəlib qapımızın üstündəki qaz turbasında gecələyirlər.Gör yuvalarına görə sərçənin başına nə oyun gətirirlər eee.Qağayı deyəndə ilk öncə yadıma Dənizkənarı Park düşür.Dənizin üzərindən səs sala-sala uçurlar.Eyvanımızda da bir gün görürəm ki göyərçinlər yuva qururlar.Ağızlarında qurumuş budaqları gətirib elə gözəl yuva qurdular ki.Sonra 2 bala böyüdüb uçub getdilər.Amma o qədər ağlamışdım ki onların arxasınca.\nSən də sağ ol, gözəlim, hə quşlar əbədi məskən salmır, kənddə qızılgük kolunun düz ortasında yuvası va idi, məncə qaratoyuq idi, sonra baxdım day yox oldular ordan.\nNə qədər quş var burda səhifəni axıra çıxa bilmirəm ki, şərh yazım.\n31 şəkil, 5 videonu demirsən hələ.\nlovable_madam,ele ona gore saxlamagi xowlamram/ oda hediye idi /\nAraşdırdım indi, tutuquşular növlərindən asılı olaraq 10-70 il yaşaya bilirlər.\nQuşum 1,5 aydır bizimlədi. Hələ danışmır ama danışan cinsdir. Adı RAY (cənnət). Oğlumun adı Muraddı 2 yaşı var ama ağlıyır ki, quşa ray yox Murad deyin lovable_madam,\nDeyirəm də madamın Elza seyidcahanla qohumluğu var deyəsən.\n22 may 2013 16:36\nEvimizde olanda ag goyercin saxlamisham,cox shirin idi hec yanada ushub getmirdi.\nqagayilarin reqsi cox gozeldi\n22 may 2013 16:35\nele ona gore saxlamagi xowlamram/ oda hediye idi /\ndünən bir sərçə balası öldü yazıq.. Videolar gülməli idi canım çox sağ ol\nÜzüldüm bu xəbərə... Bəyəndiyinə sevindim.\ntoyuq-cücəni 10 metlik setkaya salırıq axşamda hinləri var orda yatırlar , qaynım ilana görə kirpi almışdı onlarıda yedilər bircə tısbağaya gücləri çatmır , hətta pişik balalaıdı tapıb onlarıda yeyiblər\nKirpini də tikanları ilə birgə yeyə biliblərsə day mənim sözüm yoxdur o itə.\nMənə də Madam deyərlər, ola bilməz ki xəbərimi sevməyən olsun, bir-iki cümləsi ya şəkli də olsa bəyənilməlidir\nElbetde ki...Bravooo,alqis Madamima\nHe vallah,ha baxdimquslara axir ki birini beyendim\nlovable_madam,cox maraqli xeberdir/ ama mene nece il yasayr maraqlird/ 5 ilden coxdurki quwu ucurtmuwam helede qaytmayb/ tutuquwu novu idi ama danwmirdi/ yazgim geldi ucrtdum/ 2 defe serce saxlamwam onuda ucurtmuwam.\nBəyə uçurtduöun quş nə vaxtsa qayıdır ki? Öyrənərəm görüm neçə il yaşayır tutuquşu


Sumqayıt Dövlət Dram Teatrında növbəti tamaşa xeyriyyə məqsədilə nümayiş olunacaq... - (+FOTOLAR)\nSumqayıt Dövlət Dram Teatrında növbəti tamaşa xeyriyyə məqsədilə nümayiş olunacaq... (+FOTOLAR)\nSumqayıt Dövlət Dram Teatrının 50-ci teatr mövsümündə istər repertuar siyasətinin düzgün qurulması, istərsə də müxtəlif yaş təbəqəsinin teatra cəlb edilməsinə hesablanmış layihələr, PR kompaniyalar hazırlanıb, uğurla həyata keçirilməsi istiqamətində böyük canlanma yaşandı.\nTeatrın ən başlıca vəzifəsinin mədəniyyətə, incəsənətə, xüsusilə teatr sənətinə tamaşaçı sevgisinin aşılanması olduğunu düşünən teatr rəhbərliyi uğurlu nəticə almağın önəmli şərti kimi kollektiv daxilində səmimiyyəti, sağlam və işgüzar ab-havanın yaranması təcrübəli aktyorların gənc kadrlara dəstəyini göstərir. Hər zaman teatr kollektivinin problemləri ilə də maraqlanan rəhbərlik teatrın istedadlı aktyoru Yalçın Səlimovun sıxıntılı dönəmində aktyora mənəvi dəstək olmaqla yanaşı maddi yardım etməyi də düşünür.\nHər həftəsonu axşam tamaşaları ilə tamaşaçıların görüşünə gələn kollektivimiz bu şənbə 29 iyun saat 19:00-da Hüseynbala Mirələmovun “Vicdanın hökmü” tamaşası ilə çıxış edəcək. Belə ki, tamaşadan əldə edilən vəsait xeyriyyə məqsədilə aktyorun müalicəsi üçün sərf olunacaq. Teatr rəhbərliyi istedadlı aktyor Yalçın Səlimovun səhhəti ilə bağlı üzləşdiyi problemin həllində az da olsa kömək etmək arzusu ilə bu layihəni reallaşdırmışdır.


İlham Əliyev Füzuli rayonunda Füzuli-Şuşa yolunun və hava limanının təməlini qoyub, Şuşa şəhərində səfərdə olub – FOTO – YENİLƏNİB | 1news.az | Xəbərlər\n14:35 - 15 / 01 / 2021\n1news.az-ın dövlət başçısının rəsmi saytına istinadla verdiyi xəbərə görə, sonra Prezident İlham Əliyev, birinci xanım Mehriban Əliyeva və qızları Leyla Əliyeva Azərbaycanın işğaldan azad edilən mədəniyyət paytaxtı Şuşa şəhərində olublar.\nBiz bu şəhəri bərpa edəcəyik. Mənim göstərişimlə böyük bir qrup ezam edildi, bütün təhlil aparıldı. Dünən mənə ilk dəfə olaraq məruzə edildi, artıq müvafiq göstərişlər verilibdir. Yaxın zamanlarda biz Şuşanın bərpasını planlı şəkildə təmin edəcəyik. Əlbəttə ki, bundan sonra biz Şuşanı göz bəbəyi kimi qorumalıyıq. Bizim hərbçilərimiz, bizim qəhrəman övladlarımız Şuşanı qoruyacaqlar ki, düşmən heç bu tərəfə baxmağa özündə cəsarət tapmasın. Mən demişəm ki, əgər kimsə Ermənistanda revanş haqqında düşünürsə, o, bizim dəmir yumruğumuzu bir daha görəcək. Bu dəmir yumruq onların belini qırdı, onların başını əzdi. Əgər bizə qarşı hər hansı bir təxribat törədilərsə, cavabımız çox sərt olacaq, çox peşman olacaqlar və yenə də acı məğlubiyyətlə üzləşəcəklər. Heç kim bizim qabağımızda dura bilməz. Bundan sonra həmişə belə olacaq.\nAzərbaycan Ordusu, xüsusi təyinatlılar, bizim qəhrəman övladlarımız, hərbi birləşmələrin döyüşçüləri Şuşanı və azad edilmiş bütün torpaqları göz bəbəyi kimi qorumalıdırlar ki, düşmən bir daha belə cəhd etməsin. Cəhd edərsə, axırı lap pis olacaq.


Gənclər Siyasəti üzrə I Qlobal Forum işinə başladı - FOTOLAR (YENİLƏNİR)\n28 Oktyabr 2014 12:30\nBakıda keçirilən Gənclər Siyasəti üzrə I Qlobal Forum 20 ildə Azərbaycanda həyata keçirilən davamlı və effektli gənclər siyasətinə verilən qiymətdir. Trend-in məlumatına görə, bu barədə jurnalistlərə Prezident Administrasiyasının İctimai-siyasi məsələlər şöbəsinin müdiri Əli Həsənov deyib.\nƏ.Həsənov qeyd edib ki, bugünkü tədbir dünya gənclərinin birinci qlobal forumudur: “Bu forumun çox böyük əhəmiyyəti var. 1998-ci il idman və gənclər sahəsində dövlət siyasətini yürüdən nazirlərin toplantısından sonra ilk dəfə belə bir tədbir keçirilir. Bütün dünyadan olan gənclər, gənclər təşkilatları, gənclər siyasətini formalaşdıran dövlət rəsmiləri, akademik dairələr, QHT-lər burada iştirak edirlər. Bu forumda dünya və Azərbaycan gənclərinin problemləri müzakirə olunacaq və yekun sənəd qəbul ediləcək".\nPA rəsmisi deyib ki, 20 ildən bəri ümummilli lider Heydər Əliyev tərəfindən təməli qoyulan gənclər siyasəti öz bəhrələrini verməkdədir: “Gənclər siyasətinin həyata keçirilməsinə nəinki dövlət strukturları cəlb olunub, o cümlədən gənclərin özləri də bu siyasətin formalaşmasında iştirak edirlər. Bugünkü forumun keçirilməsinə təsir göstərən əsas amillərdən biri də budur ki, Azərbaycanda - əhalisi, ərazisi kiçik olan bu dövlətdə uğurlu siyasət yürüdülür. Bu forum Azərbaycan gənclərinin dünya gəncləri sırasına inteqrasiyasına dəstək verəcək”.\nBu gün Azərbaycanda ilk dəfə Gənclər Siyasəti üzrə I Qlobal Forum keçirilir.\nPublika.az məlumat verir ki, Heydər Əliyev mərkəzində təşkil edilən forum İlham Əliyevin forum iştirakçılarına müraciətinin oxunması ilə başlayıb. Müraciəti Prezident Administrasiyasının İctimai-siyasi məsələlər şöbəsinin müdiri Əli Həsənov oxuyub.\nGənclər və idman naziri Azad Rəhimov çıxış edərək bildirib ki, ilk dəfə olaraq Bakıda Gənclər Siyasəti üzrə I Qlobal Forum keçirilir: “Bu forum böyük əhəmiyyət kəsb edir. 1998-ci ildən bəri belə bir forum keçirilməyib. Bu, XXI əsrdə ilk dəfə olaraq keçirilən gənclərin çox vacib tədbiridir".\nA.Rəhimov bildirib ki, Azərbaycan qlobal gənclər siyasətini dəstəkləməyə sadiq qalır: “2015-ci ildə Gənclər üzrə Ümumdünya Fəaliyyət Proqramının 20 illiyini qeyd etməyə yaxınlaşdığımız bir vaxtda əhalisinin 50 faizdən çoxu 29 yaş olan gənc ölkə Azərbaycan qlobal gənclər siyasətini dəstəkləməyə sadiq qalır. Müstəqil ölkə kimi biz gənclərə dair ilk qanunumuzu 2002-ci ildə qəbul etdik və buna gənclər siyasəti sahəsininin inkişafına yönələn 2 hərtərəfli dövlət proqramının qəbulu ilə dəstək verdik”.\nNazir vurğulayıb ki, Azərbaycan öz enerji resursları hesabına davamlı inkişafa nail olub: “Amma bu yeganə amil deyil. Siyasi iradə, əzm və təhsil mütəxəssislərinin mövcudluğu zəruri şərtlərdən idi. Bu səbəbdən Azərbaycan Prezidenti İlham Əliyev "qara qızıl"ı insan kapitalına çevirməyə" çağırıb.\nForumda BMT-nin baş katibi Pan Gi Munun videomüraciəti təqdim edilib. Baş katib müraciətdə gənclərin dünya siyasətinə verdiyi töhfələrdən danışıb. O, gənclərin siyasətdə daha vacib rol almalı olduğunu, həmçinin gənclərə yeni imkanların yaradılmasının yalnız və yalnız uğur gətirəcəyini söyləyib: “Gənclər siyasəti mənim siyasətimin əsas proritetlərindən biridir. Bu günün gəncləri sabahın liderləridir”.\nSonra Forumda panellər üzrə müzakirələr davam etdirilib.


Xirtdəyə qədər rüşvət və korrupsiyada batan generallarla müharibə etmək olarmı? - Xural qəzeti\nƏsas Səhifə/GÜNDƏM/Xirtdəyə qədər rüşvət və korrupsiyada batan generallarla müharibə etmək olarmı?\nXirtdəyə qədər rüşvət və korrupsiyada batan generallarla müharibə etmək olarmı?\n“Hərbi nazirlik üç hesabat hazırlayır: biri cəmiyyəti aldatmaq üçün; ikincisi hökuməti aldatmaq üçün; üçüncüsü özlərini aldatmaq üçün”\nSon günlər bir-birinin ardınca baş verən əsgər ölümlərinə və Azərbaycan Silahlı Qüvvələrinin aciz şəkildə ölümləri seyr etməsinə, şəhidi təntənəli şəkildə dəfn etmə görüntüsünə və “düşmənə ağır itkilər yaşatdıqları” barədə vassal mətbuata verdikləri yalan açıqlamalarına baxanda ingilis qrafından gətirilən sitatın bizim bu günümüzü necə dəqiq əks etdirdiyini düşündüm. Ümumiyyətlə isə yaşadıqlarımız yalnız bu gün üçün xas deyil, 27 ildir ki, Azərbaycan Silahlı Qüvvələrinin yalan hesabatlarla hökuməti olmasa da, cəmiyyəti və özlərini aldatdıqları reallıqdır. Silahlı Qüvvələr haqqında çılpaq şəkildə yazmaq çətindir, hansısa əskikliyi göstərməklə düşməni də məlumatlandırmış olursan. Amma bəzi hadisələrdə heç bir məxfilik qalmayıb, çünki olanlar düşmənin gözü qarşısında baş verir və açıq informasiya mənbələri kifayət edir ki, qarşı tərəf də, özümüz də məntiqi nəticə çıxaraq.\nErmənistanla istər dövlət sərhədində, istərsə də cəbhə xəttində vəziyyət elədir ki, hər iki tərəfdən itkilər ola bilər. Təəssüf ki, 2016-cı il aprelin 5-dən sonra birtərəfli itkilər daha çoxdur və o itkiləri verən əsasən Azərbaycandır. Faktiki olaraq istər Qarabağda, istərsə də dövlət sərhədində düşmən tərəfindən daha çox bizim əsgər öldürülüb.\nCavablarımız isə yetərli deyil. Ona görə yetərli sayılmır ki, biz hələ ki torpaqları işğal olunmuş məğlub tərəfik. Biz ikiqat qisas almaq əvəzinə seyrçi mövqedə dayanmışıq. Bu bir faktdır ki, Müdafiə nazirinin: “Şəhid olan bir hərbçimizin əvəzinə 10 düşmən hərbçisi öldürüləcək”, – bəyanatı cəmiyyəti və özlərini aldatmaq üçün verilib. Məlum oldu ki, MN və DSX nəinki birə on, heç birə-bir cavab verə bilmək gücündə deyil və hər an müharibə başlamaq ehtimalının real olmasına baxmayaraq bu vacib strukturlar total qeyri-peşəkarlıqla idarə olunur, onun acısını isə xalq və dövlət itkilər verərək yaşayır.\nVə bu vəziyyəti görüb istər-istəməz fikirləşirsən ki, başları bizneslərinə qarışan, xirtdəyə qədər rüşvət və korrupsiyada batan generallarla müharibə etmək olarmı? Hər itki verildikcə bizdə çeşidli general rütbələri paylanır, generalların sayının artımı şəhidlərin sayının artımı ilə paralel gedir.\nAxı torpaq azad edə bilməyən hərbçiyə niyə general rütbəsi verilməlidir? Şəhidin qanını ala bilməyən generalın rütbəsi alınmaq əvəzinə onu növbəti rütbə ilə təltif etməklə faktiki növbəti məsuliyyətsizliyə, növbəti şəhid ölümünə şərait yaratmış olmuruqmu? Bizdə hər şey tərsinədir. Nə vətən işğaldan azad olunur, nə şəhidin qisası alınır, amma çoxlu generallar peyda olurlar.\nMN və DSX bu gün ona görə daha çox tənqidə və bəzən də təhqirə məruz qalır ki, düşmən gülləsi ilə ölən hərbçilərimizin qisası lazımınca alınmır. Əgər alınsaydı, şəhidin də ruhu şad olar, onun acısını çəkən valideynlər də rahatlayar, cəmiyyət də sabaha inamla baxardı. Bu gün belə bir inam yoxdur. Generalların villalarından, biznes şəbəkələrindən, öz aralarındakı intriqadan, bəzilərinin isə daha çox başqa dövlətin adamı olmasından cəmiyyət daha çox məlumatlıdır, nəinki onların hansısa döyüş uğurundan. Belə olanda haradan olacaq bu inam? Əksinə, cəmiyyətdə bir fikir formalaşıb ki, belələri ilə heç müharibə etməsən yaxşıdır, yoxsa daha ağır məğlubiyyətə düçar olarıq.\nSon şəhidlərimizin dəfn prosesinin təşkilinə və orda çıxış edənlərin danışığına diqqət edəndə hiss olunurdu ki, bu adamlar günahkar olduqlarını, düşməndən qisas ala bilmədiklərini bilirlər, elə ona görə də günahlarını yalnız dəfn mərasimini təntənəli keçirməklə bəraət qazanmaq istəyirlər. Generallar bilsin ki, bəraəti düşməndən onqat qisas almaqla qazana bilərlər.\nSərhəddə və cəbhə xəttində baş verənləri təhlil edəndə hiss olunur ki, bu iki qurum arasında koordinasiyalı fəaliyyət yoxdur. Bəlkə də bir-birinə qısqanclıq və mane olmaq var ki, nəinki uyğunlaşdırılmış fəaliyyət planları. Bunun nəticəsidir ki, düşmən daha da azğınlaşıb, verilən itkilərə cavab görmədiyi üçün sərbəst şəkildə əsgərlərimizi hədəfə alır.\nAdətən hərbçilər diplomatların buraxdığı səhvləri cəbhədə düzəltməklə balans yaradırlar. Təəssüf ki, bütövlükdə Qarabağ siyasətinin 26 illik uğursuzluğu həm diplomatiyamızda, həm hərbimizdə davam edir. Paşinyanın diplomatik debatlarda uğursuzluğunu Tonoyan cəbhə xəttində təcili bərpa edir. Bizim kiçik diplomatik qələbəmizi isə cəbhə xəttindəki generallar yerlə bir edirlər, çünki cəzalanmayacaqlarını bilirlər.\nYəqin yaxın vaxtlara cəmiyyət yeni generallarla tanış olacaq. Növbəti general rütbəsini kim alacaq?


Xəbərlərin siyahısı Oktyabr 2015 İldə » Med.az - Tibbi Portal\nMaraqli: Uzun ömürlüyün siyahısında olan ölkələr\nMəlumata görə Avropa İttifaqının ömür uzunluğu siyahısında Aralıq Dənizi ölkələri ilk sıralardan birini tutur.\nTürkiyədə isə ömür uzunluğu göstəricisi Avropa İttifaqının bu indeks üzrə orta rəqəmindən kiçikdir.\nSiyahıda ilk yeri orta ömür uzunluğu göstəricisi 83,2 il olan İspaniya tutur.\nMaraqli: Elm adamları səs dalğaları ilə beynə nəzarət etməyi bacardı!\nMəlumata görə, laboratoriya mühitində yaradılan bəzi dalğalar beyindəki neyronların fəaliyyətini idarə edir.\nABŞ İnstitutundan professor Stuart-ın sözlərindən aydın olur ki, müasir texnologiyalar beynin dərinliklərindəki müəyyən bir bölgəni hərəkətə keçirmək üçün təsirlidir.\nBeyin dalğaları ilə idarə edilə bilən robot həyatımızı daha da asanlaşdıra bilər. Alimləri beyin dalğaları ilə idarə edilə bilən robot da inkişaf etdiriblər.\nQidalanma və Dieta: Estetik əməliyyatdan sonra turş qidalardan az istifadə edin\nMəlumata görə estetik əməliyyatlardan sonra turş qidalardan çoxlu istifadə zərərlidir. Bu insanın gərgin və əsəbi olmasına şərait yaradır. İstək əsnasında limon, yaşıl alma, kivi, ərik, portağal kimi meyvələrdən və acı ədviyyatlardan az miqdarda və maye (şirə) halda istifadə etmək olar.\nGözəllik estetikasından biri hesab olunan burun əməliyyatlarından sonra isə acı və turş qidalardan istifadə etmək məsləhət deyil.\nQidalanma və Dieta: Metabolik sindrom və əsəb xəstəliyi üçün omega 3 xeyirlidir\nEdilən bir tədqiqata görə, omega 3 balıq yağı, metabolik sindromu olan insanlar üçün təsirli gücə malikdir.\nTədqiqatda iştirakçı olduğu bildirilən metabolik sindromlu 117 adama 3 ay boyunca, aşağıdakı dörd xüsusi pəhrizdən birini tətbiq etmək məsləhət görülüb:\n- Doymuş yağ nisbəti yüksək pəhriz;\n- Doymamış yağ nisbəti yüksək pəhriz;\nPsixonevrologiya: Depressiya iştaha problemlərinə, unutqanlıq, ya da diqqət çatışmazlığına səbəb olur\nMəlumata görə depressiya nəticəsində yaranan xəstəliklər zamanı insanda iştah problemləri, unutqanlıq, diqqət əskikliyi, yaddaş problemləri ola bilir.\nBu zaman səhər naharı, bəzən günorta yeməyi, bəzən də axşam yeməyində iştahsızlıq yaranır. İştahsızlıqdan əlavə diqqət əksikliyi də olur.\nYaşla birlikdə beynin qlükoza mübadiləsinin pozulması (metabolik sindrom), depressiya, piylənmə xəstəliyi, sakit və sabit həyat, nəzarətsiz hipertoniya,\nhormonal təsir (erkən menopauza, tiroid xəstəlikləri), siqaret və spirt istifadəsi də daxildir.\nStomatologiya: Dişlərin yenidən bərpa olunması mümkündür\nAlimlər yaşlı insanlarda dişləri bərpa etməyin mümkünlüyünü yenidən gündəmə gətiriblər.\nGenetiklərin bildirdiyinə görə, söhbət planlı şəkildə dişlərin "əkilməsi"-dən deyil, gen terapiyası metodu ilə dişlərin artımını aktivləşdirmək barədə gedir.\nTədqiqatın müəllifləri Londonda Kral kollecinin və Corciya (ABŞ) Texnoloji institutunun mütəxəssisləridir.\nMaraqli: Artıq evde QİÇS testi etmək mümkün olacaq\nMəlumata görə Fransa Səhiyyə Nazirliyi (Parisdə) QİÇS virusu ilə yoluxma şübhəsinə düşənlərin həkim resepti olmadan, evdə özlərinə HIV testi etmələrinə imkan verən testlərini satışa buraxıb.\nXəstələr əczaxanadan reseptsiz olaraq alacaqları testlərlə ən çoxu yarım saat ərzində QİÇS virusunu daşıyıb daşımadıqlarını öyrənəcəklər.\nSəhiyyə Naziri Marisol Touraine: "Bu testlər QİÇS-in mövcud diaqnoz testlərinin yerini alacaq bir alternativ olmayacaq, onlara əlavə bir test olacaq.\nStomatologiya: Dişləri daha yaxşı necə ağarda bilərik?\nDaha ağ dişlərə sahib olmaq bugünkü həyatımızda əhəmiyyətli hesab ounur. Bəyaz dişlər danışma və gülümsəmə şəklimizə təsir edərək, güvən qazandırır.\nBu baxımdan dişlərə qulluq şəxsi gigiyenanın ayrılmaz tərkib hissəsidir. Ev şəraitində dişləri bəyazlaşdırmaq üçün hidrogen peroksid kimi dişləri bəyazlaşdıran məhsullardan istifadə etmək olar. Bundan istifadə edərkən bir pambıq parçasını hidrogen peroksidə batırmaq, daha sonra bununla öndən və içdən dişləri ovalamaq lazımdır.\nIdman: Artıq çəki probleminin daha bir həlli - üzgüçülük\nMəlumata görə üzgüçülük idman növü artıq çəki problemlərinə də təsirlidir.\nÜzərkən yaranan müqavimətin qüvvət yaratması, üzgüçülük və suda edilən idman hərəkətləri, artıq yağlara və kaloriyə faydalıdır.\nBundan əlavə düzgün bir pəhriz proqramının tətbiqi də səmərəlidir.\nOnuda qeyd etmək lazımdır ki, üzmə bütün əzələləri eyni anda işlədən idman növlərindən biridir.\nSəhiyyə: Nikahqabağı tibbi müayinə oktyabrdan ödənişli həyata keçirilir\nASAN xidmətdə nigahqabağı müayinə həyata keçirən Respublika Diaqnostika Mərkəzinin xidməti bu aydan pullu olacaq.\nMərkəzdən bildirilib ki, avqust ayından bu xidmət tətbiq olunur, və indiyədək pilot layihə olaraq pulsuz həyata keçrilib.\nQeyd edək ki, nigahqabağı müayinə dövlət tibb müsəssələrində qanunvericiliyin tələblərinə uyğun olaraq pulsuzdur.\nQidalanma və Dieta: Yedikcə aclıq hissini artıran qidalar\nMəlumata görə aparılan elmi tədqiqatlar acdıran qidaların siyahısını artırıb.\nBu qidalara aşağıdakılar da əlavə edilib:\n1. Tort və xəmirdən hazırlanmış qida məhsulları: Səhərlər kruasan yeyirsiz. Yarım saat keçməmiş elə aclıq hiss edirsiz ki, sanki heç nə yeməmisiz. Bunun səbəbi ağ şəkərlə undan hazırlanmış sadə karbohidratların lifli olmaması və çox az miqdarda vitaminə malik olmasıdır. Bu qəbildən olan qidaları qəbul etdikdə orqanizmdəki insulində sürətli bir artım əmələ gəlir və bununla yanaşı şəkər çatışmazlığı yaranır. Bu səbəbdən də qısa müddət ərzində özünüzü ac hiss etməyə başlayırsız.\nPsixonevrologiya: Unutqanlığa səbəb olan daha bir amil\n« Oktyabr 2015 »


Laçınlı qaçqın mehribandan 1000 manat borc istədi\nBaxış Baxışov qızının orta məktəbədə işləməsi üçün rayon Təhsil Şöbəsində ondan rüşvət istənildiyini iddia edir\n«Laçın təhsil şöbəsinin müdiri Malik Vəliyevin əlindən zara gəlmişik. Bu adam rayon təhsilini bazara çevirib. Burada işə düzəlmək üçün mütləq cibin dolu olmalıdır». Bu sözləri Laçının Şeylanlı kənd sakini Baxış Baxışov yazıb.\nO iddia edir ki, Malik Vəliyev raynun orta məktəblərini özünün şəxsi biznesinə çevirib. «Bu adam yüzlərlə saxta diplomlu müəllimdən rüşvət alaraq işdə saxlayır. Hətda vakant yerləri gizlədərək Ədəbiyyat, Tarix, Riyaziyyat, Coğrafiya, Kimya, Biologiya və Fizika kimi mühüm fənləri ibtidai sinif və idman müəllimlərinə tədris etdirərək, onların əmək haqqısından aylıq hesab yığdırır. Respublikanın ayrı-ayrı şəhər və rayonlarda yaşayan şagirdlərin adlarını, Ağcabdidəki qış yataqlarındakı məktəblərin şəbəkələrinə yazmaqla süni surətdə sinif komlektlərini artırır. Hətta Bakı şəhərində kurslarda təhsil alan 9-10-11-ci sinif şagirdlərinin də adları bu məktəblərin şəbəkələrində var».\nBaxış Baxışov bildirir ki, qızı Rəmziyyə Baxışova 2011-ci ildə Respublika Uşaq Birliyi Təşkilatı Rəhbərləri məktəbini bitirib. «Lakin rüşvət verə bilmədiyim üçün qızıma ixtisası üzrə iş ala bilmirəm. Odur ki, Azərbaycanin Birinci Xanımı, Heydər Əliyev Fondunun Prezidenti Mehriban xanım Əliyevaya müraciət edirək, fondun hesabından 1000 manat borc istəyirəm. Həmin pulu Laçın Təhsil Şöbəsinin müdiri Malik Vəliyevə verim ki, qızımı işə götürsün. Həmin pulu hər ay aldığım pensiyamdan geri ödəməyi də üzərimə götürürəm»./jam/